ΑΤΤΙΚΑ ΝΕΑ: H ΠΕΡΙΒΟΗΤΗ ΥΠΟΓΕΙΑ ΒΑΣΗ ΝΤΟΥΛΤΣΕ!!!! ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-").substring(0,2); var m = postdate.split("-"); var y = postdate.split("-"); for(var u2=0;u2\nH ΠΕΡΙΒΟΗΤΗ ΥΠΟΓΕΙΑ ΒΑΣΗ ΝΤΟΥΛΤΣΕ!!!!\nΑν και κυκλοφορούν ευρέως στο διαδίκτυο πάρτε μια γεύση από αυτά για να δείτε το τι γίνεται και πόσο άγνοια έχουμε εμείς οι άνθρωποι για αυτό το θέμα!!!!\nΑν και έχω ξανά αναφέρει για αυτήν την βάση στοιχεία, αξίζει να το διαβάσετε για να καταλάβετε πλήρως το τι παίζεται εδώ και χρόνια στην περιοχή αυτή!!!! Περιέχει δυο ομολογίες του ΒΟΛΦ και του ΤΟΜΑΣ ΚΑΣΤΕΛΟ!!!!\nΗ Ντούλτσε (Dulce) είναι ένα μικρό χωριό στα βόρεια του Νέου Μέξικο με πληθυσμό 900 περίπου κατοίκων.\nΈχει ένα μόνο βασικό μοτέλ και ελάχιστα μαγαζιά. Εκεί κοντά, στο οροπέδιο Αρτσουλέτα, λέγεται ότι υπάρχει μια κοινή υπόγεια μυστική βάση της αμερικανικής κυβέρνησης και των εξωγήινων μαζί και ένα βιολογικό εργαστήριο στο οποίο γίνονται παράνομα γενετικά πειράματα πάνω σε ανθρώπους και ζώα.\nΓύρω από το μικρό αυτό χωριό συμβαίνουν του κόσμου τα παραφυσικά φαινόμενα και με τη μεγαλύτερη μάλιστα συχνότητα: θεάσεις και προσγειώσεις UFO, απαγωγές, εμφυτεύματα, ακρωτηριασμοί ανθρώπων και ζώων, αλληλεπίδραση μυστικής κυβέρνησης – εξωγήινων, θεάσεις ερπετοειδών, υπόγειες βάσεις και συναντήσεις με «ανθρώπους με τα μαύρα» (Men in Black ή MIB).\nΟι παράξενοι ακρωτηριασμοί αγελάδων που έχουν παρατηρηθεί στην περιοχή αποδόθηκαν από μερικούς ερευνητές στους «εξωγήινους» των UFO. Έχουν αναφερθεί περίεργα φώτα και άλλα παράξενα φαινόμενα σε πολλά μέρη όπου βρέθηκαν οι αγελάδες το καιρό του ακρωτηριασμού τους.\nΟ επιστήμονας Πωλ Μπένεγουιτζ, πρόεδρος των εργαστηρίων Thunder Scientific Labs στην Albuquerque είχε φωτογραφήσει πολλές φορές UFO και λέγεται μάλιστα ότι είχε εδραιώσει μια επικοινωνία με την υπόγεια βάση τους στη Ντούλτσε. Σε μια συνέντευξή του είπε πώς είχε δει τους εξωγήινους πάνω σε μια βίντεο οθόνη. Εκείνο το καιρό οι εξωγήινοι του μετέδιδαν σήματα από μια βάση κάτω από το οροπέδιο Αρτσουλέτα.\nΟ ερευνητής Γουίλιαμ Μούρ υποστηρίζει ότι πράκτορες της Αμερικανικής κυβέρνησης έδειξαν ενδιαφέρον για τις δραστηριότητες του Μπένεγουιτζ και προσπάθησαν να τον εξουδετερώσουν στέλνοντάς του τη μέγιστη δυνατή παραπληροφόρηση που μπορούσε αυτός να απορροφήσει, διασαφηνίζει όμως αν μέρος αυτής της παραπληροφόρησης ήταν και η υποτιθέμενη επικοινωνία του με τους εξωγήινους στη Βάση του Ντούλτσε.\nΗ Κρίστα Τίλτον από την Οκλαχόμα ισχυρίσθηκε ότι τον Ιούλιο του 1987 είχε απαχθεί από δυο μικρούς γκρίζους εξωγήινους και είχε μεταφερθεί με το διαστημόπλοιο τους σε μια τοποθεσία σε ένα λόφο όπου συνάντησε έναν άνδρα ντυμένο με μια κόκκινη στρατιωτική στολή. Οι «γκρίζοι» την οδήγησαν σε ένα τούνελ περνώντας από διάφορα σημεία αυτόματου ελέγχου με κάμερες ασφαλείας.\nΜετά τη πήγαν με ένα όχημα σε μια άλλη περιοχή όπου αυτή ζυγίστηκε πάνω σε μια ζυγαριά κοιτώντας την οθόνη ενός υπολογιστή. Αφού ο υπολογιστής εξέδωσε τη ταυτότητά της, της είπαν ότι είχαν εισέλθει στο Πρώτο Επίπεδο μιας εγκατάστασης με επτά επίπεδα. Τελικά την πήγανε στο Πέμπτο Επίπεδο όπου ανέφερε ότι είδε εξωγήινα διαστημόπλοια και μικρόσωμους γκρίζους σε μερικές περιοχές από τις οποίες πέρασε.\nΣε ένα μεγάλο δωμάτιο αυτή είδε ψηφιακούς μετρητές προσαρτημένους σε μεγάλες δεξαμενές και μεγάλους βραχίονες που εκτείνονταν από κάποια τούνελ μέσα σε αυτές. Αυτή άκουσε ένα βόμβο, μύρισε φορμαλδεΰδη και είχε την εντύπωση ότι ταρασσόταν ένα υγρό στις δεξαμενές, δεν είδε το περιεχόμενό τους. Έχει κάνει σχέδια πολλών από αυτά που ισχυρίζεται ότι είδε στη διάρκεια της απαγωγής της.\nΑυτές οι ίδιες δεξαμενές απεικονίσθηκαν επίσης σε ένα σύνολο εγγράφων με το όνομα Τα Έγγραφα του Ντούλτσε”, τα οποία υποτίθεται ότι εκλάπησαν από την υπόγεια εγκατάσταση του Ντούλτσε μαζί με πάνω από 30 ασπρόμαυρες φωτογραφίες και μια βιντεοταινία από τον αξιωματικό ασφαλείας Τόμας Έντγουιν Καστέλο. Αυτός ισχυρίσθηκε ότι εργάσθηκε στο Ντούλτσε μέχρι το 1979, όταν μη μπορώντας να αντιμετωπίσει άλλο πια τη φοβερή πραγματικότητα που ζούσε καθημερινά και τα τρομερά πράγματα που είχε δει, αποφάσισε τελικά να εγκαταλείψει την εγκατάσταση και να πάρει μαζί του αυτά τα πράγματα.\nΧρησιμοποιώντας μια μικρή κάμερα τράβηξε πάνω από 30 φωτογραφίες περιοχών μέσα στο πολυεπίπεδο αυτό συγκρότημα. Συγκέντρωσε μετά κάποια έγγραφα και έκλεψε μια βιντεοταινία ασφαλείας από το Κέντρο Ελέγχου, η οποία έδειχνε τις κάμερες ασφαλείας των διαδρόμων, τα εργαστήρια, τους εξωγήινους και το προσωπικό της βάσης.\nΜετά, απομονώνοντας το συναγερμό και το σύστημα παρακολούθησης σε μια από τις πάνω από 100 εξόδους της βάσης προς την επιφάνεια έφυγε από την εγκατάσταση μαζί με τις φωτογραφίες, το βίντεο και τα έγγραφα. Στη συνέχεια έκρυψε τα «πρωτότυπα» αφού έφτιαξε πέντε συνολικά αντίγραφα.\nΕπιστρέφοντας σπίτι του να πάρει την οικογένειά του βρήκε να τον περιμένουν πράκτορες της κυβέρνησης, ενώ η γυναίκα του και ο γιος του είχαν απαχθεί. Τον είχε προδώσει ένας συνάδελφός του εργαζόμενος. Οι πράκτορες ήθελαν να τους παραδώσει αυτά που είχε πάρει από την εγκατάσταση για να του επιστρέψουν τη γυναίκα και το παιδί του. Όταν κατάλαβε ότι αυτοί θα χρησιμοποιούντο σε βιολογικά πειράματα και δεν επρόκειτο να επιστρέψουν αβλαβείς αποφάσισε να εξαφανισθεί.\nΟ Καστέλο ισχυρίσθηκε ότι υπήρχαν πάνω από 18.000 μικρόσωμοι << γκρίζοι >> στην εγκατάσταση της Ντούλτσε και ότι είδε ερπετοειδείς ανθρωποειδείς. Το επίπεδο ασφαλείας στη πολυεπίπεδη αυτή υπόγεια εγκατάσταση αυξάνει καθώς κατεβαίνει κάποιος σε χαμηλότερα επίπεδα.\nΟ Καστέλο είχε μια άδεια ULTRA-7 που σημαίνει ότι ήξερε για επτά υποεπίπεδα, αλλά μπορεί να υπήρχαν και περισσότερα.\nΟι περισσότεροι εξωγήινοι βρίσκονταν στα επίπεδα 5, 6 και 7.\nΤο μόνο σημάδι στα Αγγλικά ήταν πάνω από το διάδρομο του σταθμού του υπερταχύ μετρό (μάγκλεβ) που έλεγε << Προς Λος Άλαμος >>.\nΥπόγεια τούνελ συνδέουν το Ντούλτσε με την υπόγεια εγκατάσταση Πέιτζ στην Αριζόνα και μετά με μια υπόγεια βάση κάτω από τη περίφημη περιοχή Area 51 της Νεβάδα.\nΥπόγεια μάγκλεβ συνδέουν το Ντούλτσε με υπόγειες επίσης εγκαταστάσεις κάτω από το Τάος, το Ντάτιλ, το Κολοράντο Σπρινγκς και το Κρήντ στο Κολοράντο, τη Σάντια και στη συνέχεια με το Κάρλσμπαντ στο Νέο Μέξικο.\nΦαίνεται έτσι πως υπάρχει ένα απέραντο δίκτυο υπόγειων συνδέσεων με μετρό κάτω από τις Ηνωμένες Πολιτείες το οποίο εκτείνεται μέσα σε ένα παγκόσμιο σύστημα στοών και υπόγειων πόλεων. Βαθιά τμήματα του συγκροτήματος συνδέονται με εκτεταμένα φυσικά συστήματα υπόγειων κοιλοτήτων.\nΣτη Βάση του Ντούλτσε τα περισσότερα σημάδια πάνω στις πόρτες και στους διαδρόμους είναι στην εξωγήινη συμβολική γλώσσα και σε ένα παγκόσμιο συμβολικό σύστημα που είναι κατανοητό από τους ανθρώπους και τους εξωγήινους.\nΜετά το δεύτερο επίπεδο όλοι ζυγίζονται γυμνοί και τους δίνεται μετά μια στολή. Το βάρος του ατόμου τοποθετείται κάθε μέρα πάνω σε μια ταυτότητα που βγάζει ο υπολογιστής. Σε αυτή σημειώνεται κάθε μεταβολή του βάρους. Αν η μεταβολή αυτή είναι πάνω από 1,3 κιλά, απαιτείται η φυσική εξέταση του εν λόγω ατόμου καθώς και η ακτινογραφία του.\nΌλοι οι ανελκυστήρες ελέγχονται μαγνητικά., δεν έχουν καθόλου καλώδια. Το μαγνητικό σύστημα είναι μέσα στα τοιχώματα του φρέατος του ανελκυστήρα.\nΤα πάντα, μαζί και το φως, ελέγχονται από έναν εξελιγμένο μαγνητισμό, δεν υπάρχουν οι συνηθισμένες ηλεκτρικές λάμπες και τα τούνελ φωτίζονται από φωσφορώδεις συσκευές με μεγάλες ζώνες εκπομπής. Μερικά βαθιά τούνελ χρησιμοποιούν μια μορφή πεντοξειδίου του φωσφόρου για το προσωρινό φωτισμό των περιοχών.\nΣύμφωνα με τον Καστέλο οι εξωγήινοι χρησιμοποιούν το μαγνητισμό παντού, τον χρησιμοποιούν σα τη βασική ενεργειακή τους πηγή. Μαζεύουν μαγνήτες για αιώνες, << είναι ότι θέλουν τόσο τη χώρα, το χρυσό, τα ορυκτά ή το νερό μας, ούτε ακόμη την ανθρώπινη ζωή ή αυτή των ζώων. Αυτό που θέλουν είναι η μαγνητική δύναμη της Γης. Αυτοί δρέπουν αυτή τη μαγική δύναμη με έναν άγνωστο σε εμάς τρόπο.\nΚατά αυτούς αυτή η δύναμη είναι το πιο πολύτιμο αγαθό πάνω στο πλανήτη μας >>.\nΤο Πρώτο Επίπεδο περιέχει το γκαράζ και την υπηρεσία συντήρησης του δρόμου. Το δεύτερο Επίπεδο περιέχει το σταθμό για τα τρένα, τα σκάφη, τις διατρητικές μηχανές για τη διάνοιξη στοών και τη συντήρηση των δίσκων.\nΣτο Τέταρτο Επίπεδο γίνονται μελέτες πάνω στην ανθρώπινη αύρα καθώς επίσης σε όλες τις όψεις της τηλεπάθειας, της ύπνωσης και των ονείρων. Ο Καστέλο λέει ότι ξέρουν πώς να << διαχωρίσουν το βιοενεργειακό σώμα από το φυσικό σώμα για να τοποθετήσουν τη μήτρα ζωικής δύναμης μιας ( εξωγήινης οντότητας ) μέσα σε ένα ανθρώπινο σώμα από το οποίο έχουν απομακρύνει τη ζωτική μήτρα της ψυχής >>.\nΤο Πέμπτο επίπεδο περιλαμβάνει τα καταλύματα των εξωγήινων. Το Έκτο Επίπεδο ονομάζεται από τους εργαζόμενους «η Αίθουσα του Εφιάλτη». Αυτό περιέχει τα γενετικά εργαστήρια όπου γίνονται πειράματα πάνω σε ψάρια, φώκιες, πουλιά και ποντίκια, τα οποία μεταλλάσσονται σε πλείστες άλλες μορφές.\nΥπάρχουν σε αυτό πολλά κλουβιά και βαρέλια με ανθρωποειδή όντα σαν νυχτερίδες ύψους 2,2 μέτρων. Οι εξωγήινοι έχουν μάθει στους ανθρώπους πάρα πολλά για τη γενετική, χρήσιμα όσο και επικίνδυνα πράγματα. Οι Γκρίζοι και οι ερπετοειδείς είναι πολύ νοητικά και τεχνολογικά προσανατολισμένοι. Κάνουν επικίνδυνα πειράματα, αδιάφοροι για ό, τι θεωρούμε εμείς σαν ηθικό και εμπαθείς στη συμπεριφορά τους προς τα άλλα ζωντανά όντα.\nΣύμφωνα με τον Καστέλο οι ανδρόγυνοι εξωγήινοι είναι ικανοί για παρθενογένεση. Στο Ντούλτσε η συνηθισμένη μορφή αναπαραγωγής είναι με πολυέμβρια. Το κάθε έμβρυο μπορεί και διαιρείται σε 6 με 9 ατομικά αμφιθαλή αδέλφια. Η διατροφή τους αποτελείται από πλάσμα, δεοξυαιμογλοβίνη, λευκωματίνη, λυσοζύμη, κατιόντα, αμνιακό υγρό και άλλα.\nΣτο Έβδομο Επίπεδο ήταν που ο Καστέλο συνάντησε << εξαφανισμένους >> από την επιφάνεια ανθρώπους μέσα σε κλουβιά στη βάση της Ντούλτσε, έτοιμους για τα γενετικά πειράματα των εξωγήινων:\n<< συνάντησα πολλές φορές ανθρώπους σε κλουβιά, συνήθως ζαλισμένους ή ναρκωμένους, αλλά οι οποίοι μερικές φορές φώναζαν και εκλιπαρούσαν για βοήθεια.\nΜας είχαν πει ότι αυτοί ήσαν αθεράπευτα παράφρονες και ότι τους έκαναν πειράματα υψηλού κινδύνου με διάφορα φάρμακα για να τους θεραπεύσουν. Μας είπαν να μην τους μιλάμε ποτέ καθόλου.\nΣτην αρχή πιστεύσαμε την ιστορία. Τελικά το 1978 μια μικρή ομάδα εργαζόμενων ανακάλυψε την αλήθεια. Αυτό άρχισε τους πολέμους στο Ντούλτσε… >>\nΟ ερευνητής Τζων Άντερσον πήγε στο Ντούλτσε για να δει αν υπήρχε κάποια αλήθεια για την υποτιθέμενη δραστηριότητα των UFO στη περιοχή.\nΛέει πώς όταν έφτασε στη πόλη είδε ένα καραβάνι από αυτοκίνητα και ένα μίνι εργαστήριο της εταιρίας McDonell-Douglas μέσα σε ένα φορτηγό να ανεβαίνουν έναν αγροτικό δρόμο κοντά στη πόλη. Τους ακολούθησε προς ένα περιφραγμένο συγκρότημα όπου περίμενε να δει τις περαιτέρω εξελίξεις.\nΞαφνικά έξη UFO κατέβηκαν γρήγορα πάνω από το συγκρότημα, μετεωρίσθηκαν αρκετά ώστε να προλάβει να τραβήξει μια φωτογραφία και μετά ανέβηκαν γρήγορα και χάθηκαν από τη θέα. Όταν σταμάτησε αργότερα σε ένα κατάστημα, είπε στον ιδιοκτήτη του για τη φωτογραφία των UFO που είχε τραβήξει και αυτός του αποκάλυψε πώς ήταν ένας ρέϊντζερ που είχε πέσει θύμα ακρωτηριασμένων ζώων από τους εξωγήινους.\nΗ συζήτησή τους διεκόπη από ένα τηλεφώνημα. Μετά από αυτό ο ιδιοκτήτης του καταστήματος του είπε να φύγει γρήγορα.\nΠηγαίνοντας προς το αυτοκίνητό του ο Τζων είδε ένα μυστηριώδες φορτηγό να πηγαίνει γρήγορα προς το κατάστημα κι έναν άνδρα να βγαίνει και να μπαίνει μέσα του. Αποφάσισε τότε να φύγει από το Ντούλτσε και καθώς έφευγε από τη πόλη ακολουθήθηκε από δυο ανθρώπους μέσα σε ένα αυτοκίνητο.\nΜια ερευνητική ομάδα έκανε ηχοληψίες στο οροπέδιο Αρτσουλέτα και η ανάλυση των ήχων με υπολογιστές έδειξε την ύπαρξη βαθέων κοιλοτήτων μέσα σε αυτό.\nΤα παρακάτω είναι απαντήσεις τους Τόμας Καστέλο σε μια σειρά ερωτήσεων που του έγιναν πριν το θάνατό του (ή την εξαφάνισή του):\nΕρώτηση: Πώς ξεκίνησε η βάση του Ντούλτσε;\nΑπάντηση: Η βάση του Ντούλτσε ξεκίνησε το 1937-38 από τους μηχανικούς του στρατού.\nΜεγάλωσε με τα χρόνια και το πιο πρόσφατο έργο τελείωσε το 1965-66 συνδέοντάς τη με τούνελ με τη Βάση της Page στην Αριζόνα, που είναι μια από τις παλαιότερες υπόγειες εγκαταστάσεις. Ένα μέρος διανοίχτηκε στη δεκαετία του εξήντα με τη χρήση πυρηνικών συσκευών. Υπάρχουν τμήματα, όπως τα τούνελ του μετρό, τα οποία σχηματίσθηκαν από μια προχωρημένη μηχανή διάνοιξης τούνελ η οποία αφήνει τα τοιχώματα του τούνελ λεία.\nΤα τελειωμένα τοιχώματα σε αυτά τα τούνελ μοιάζουν με ένα γυαλισμένο μαύρο γυαλί. Η φύση ξεκίνησε τις αρχικές κοιλότητες,\nΟι Ντράκο, Δρακόντιοι, Δρακονιανοί ή ερπετόμορφοι ανθρωποειδείς, χρησιμοποίησαν τα τούνελ και τις κοιλότητες για αιώνες.\nΑργότερα η Βάση μεγάλωσε επανειλημμένα μέσα από τα σχέδια της εταιρίας RAND. Οι αρχικές κοιλότητες περιελάμβαναν σπηλιές με πάγο και πηγές θείου που οι εξωγήινοι εύρισκαν τέλειες για τις ανάγκες τους. Οι κοιλότητες του Ντούλτσε ανταγωνίζονται σε μέγεθος με τις σπηλιές του Κάρλσμπαντ.\nΕρώτηση: Σε πια μέρη αποθηκεύονται τα διαστημόπλοια;\nΑπάντηση: Το οροπέδιο Αρτσουλέτα είναι μια ελάσσονα περιοχή… τα σκάφη φεύγουν και αποθηκεύονται σε πέντε περιοχές. Μία είναι Νοτιοανατολικά του Ντούλτσε, μία κοντά στο Ντουράνγκο του Κολοράντο, μία στο Τάος του Νιού Μέξικο και ο κύριος στόλος αποθηκεύεται στο Λος Άλαμος.\nΕρώτηση: Μερικοί έχουν υποδείξει ότι οι οντότητες κάτω από το Ντούλτσε δεν είναι << εξωγήινης >> προέλευσης και ότι στη πραγματικότητα προέρχονται από σαυροειδή ή ερπετοειδή όντα όπως οι Βελοσιράπτορες (γρήγορα αρπακτικά) ή ο Στενονυχόσαυρος Εκουάλους – μια << ερπετόμορφη >> φυλή ή φυλές όμοιες με αυτή που υπαινίσσεται το τρίτο κεφάλαιο της Γένεσης;\nΑπάντηση: Μερικοί << ερπετοειδείς >> είναι ντόπιοι σε αυτό τον πλανήτη. Η ηγετική ομάδα των << εξωγήινων >> είναι ερπετοειδής. Τα μπεζ ή άσπρα όντα ονομάζονται Ντράκο. Άλλα ερπετοειδή όντα είναι πράσινα και μερικά καφέ.\nΑυτά ήσαν μια αρχαία φυλή πάνω στη Γη που ζούσε υπόγεια. Μπορεί να ήταν ένα από τα δρακόντεια όντα αυτό που «δελέασε» την Εύα στον Κήπο της Εδέμ. Οι Ερπετοειδείς σωστά θεωρούν τους εαυτούς τους σα «ντόπιους Γήινους».\nΊσως να είναι αυτοί που ονομάζουμε Πεσμένοι Άγγελοι – ίσως όχι. Όπως και να είναι, μας θεωρούν σαν << καταπατητές >> πάνω στη Γη. Οι μικροί << γκρίζοι >> εξωγήινοι εργάζονται για τους Δρακόντειους και ελέγχονται από αυτούς. Αυτοί είναι άλλα όντα με γκρι δέρμα που δεν είναι σε συνασπισμό με τους Δρακόντειους.\nΕρώτηση: Υπάρχουν άλλα μέρη που να είναι συνδεμένα με το δίκτυο των μετρό που ανέφερε και αν ναι πού είναι οι είσοδοί τους;\nΑπάντηση: Πού; Παντού! Αυτές διασταυρώνουν όλο το κόσμο σα μια ατέλειωτη υπόγεια λεωφόρος. Σα μια μεγάλη λεωφόρος, εκτός από το ότι αυτή είναι υπόγεια.. .\nΑυτή η λεωφόρος εξαρτάται από ηλεκτρικούς κινητήρες (ηλεκτρικά αυτοκίνητα) για τους στρωμένους δρόμους και είναι για ένα περιορισμένο ταξίδι. Υπάρχει ένα άλλος τρόπος μεταφοράς για φορτία και για επιβάτες που είναι για μια ταχεία μεταφορά. Αυτό το παγκόσμιο δίκτυο έχει «σημεία ελέγχου» σε κάθε χώρα εισόδου. Υπάρχουν μετρό που τρέχουν με απίστευτη ταχύτητα, μεγαλύτερη της ταχύτητας τους ήχου, χρησιμοποιώντας μια μέθοδο μάγκλεβ (τρένομαγνητικής ανύψωσης) και κενού. Ένα μέρος της ερώτησή σας περιλαμβάνει τη θέση των εισόδων.\nΟ ευκολότερος τρόπος για να σας απαντήσω είναι λέγοντας ότι αυτές υπάρχουν σε κάθε πολιτεία της Αμερικής. Συχνά οι είσοδοι καμουφλάρονται σαν λατομεία άμμου ή μεταλλευτικές εργασίες. Άλλες σύνθετες είσοδοι βρίσκονται σε στρατιωτικές βάσεις. Το Νέο Μέξικο και η Αριζόνα έχουν το μεγαλύτερο αριθμό εισόδων, ακολουθούμενα από την Καλιφόρνια, τη Μοντάνα, το Αίνταχο, το Κολοράντο, την Πενσυλβάνια, το Κάνσας, το Αρκάνσας και το Μισούρι. Απ’ όλες τις πολιτείες η Φλόριδα και η Βόρεια Ντακότα έχουν τον ελάχιστο αριθμό εισόδων…\nΕρώτηση: Μπορείς να μας δώσεις περισσότερες πληροφορίες για την ερπετοειδή φυλή και για το τι αυτή κάνει στο Έκτο Επίπεδο;\nΑπάντηση: Η κάστα των εργατών κάνει τις καθημερινές αγγαρείες, σφουγγάρισμα των λαστιχένιων πατωμάτων, καθάρισμα των κλουβιών και φέρνει τροφή στους πεινασμένους ανθρώπους και στα άλλα είδη.\nΗ εργασία τους είναι να φτιάξουν το κατάλληλο μείγμα για τα όντα τύπου ένα και τύπου δύο που έχει δημιουργήσει η δρακόντεια Φυλή.\nΗ κάστα των εργαζόμενων δουλεύει στα εργαστήρια καθώς επίσης στις τράπεζες των υπολογιστών. Βασικά μιλώντας οι ερπετοειδείς φυλές είναι ενεργές σε όλα τα επίπεδα της Βάσης του Ντούλτσε.\nΥπάρχουν αρκετές διαφορετικές «φυλές» εξωγήινων που εργάζονται στο ανατολικό τμήμα του έκτου επιπέδου. Αυτό το τμήμα ονομάζεται κοινά << το εξωγήινο τμήμα >>. Οι δρακόντειοι είναι οι αναμφισβήτητοι αρχηγοί του πέμπτου, έκτου και έβδομου επιπέδου. Οι άνθρωποι έρχονται δεύτεροι στη διοίκηση αυτών των επιπέδων. Έπρεπε να συζητώ συχνά με έναν μεγάλο δρακόντειο << αφεντικό >>…\nΑυτά τα αρχαία όντα μας θεωρούν σαν μια κατώτερη φυλή…. Όμως η τάξη των εργατών είναι αρκετά φιλική, όσο τους αφήνεις να μιλήσουν πρώτοι.\nΘα απαντήσουν άμα τους απευθυνθείς. Είναι πολύ περίεργα όντα και θεωρούν τους περισσότερους ανθρώπους εχθρικούς. Εκπλήττονται πάντα όταν ανακαλύπτουν πολλούς ανθρώπους ανοιχτούς και άξιους της εμπιστοσύνης τους…\nΕρώτηση: Σύμφωνα με τις πληροφορίες μου οι εταιρίες αεροδιαστημικής έχουν μια μυστική υπόγεια εγκατάσταση στα βουνά Τεχατσάπι, όχι μακριά από το Ρόζαμοντ, κοντά στην Αεροπορική Βάση Έντγουαρντ. Οι μυημένοι αναφέρονται στην υπόγεια αυτή εγκατάσταση σα το << Λόφο των Μερμηγκιών >>. Αυτοί πειραματίζονται με προχωρημένη τεχνολογία όπως δίσκοι αντιβαρύτητας. Μερικοί έχουν δει σφαίρες στο μέγεθος μια μπάλας του μπάσκετ να ίπτανται περιπολώντας την εγκατάσταση. Μήπως έχεις καθόλου πληροφορίες πάνω σε αυτό το θέμα;\nΑπάντηση: Τα βουνά της Καλιφόρνια (Τεχατσάπι, Τσόκολετ, Σάστα κ.λπ.) έχουν όλα εξωγήινες μεθόδους ασφαλείας και εξοπλισμό. Χρησιμοποιούν για περιπολία κάτι σφαίρες σαν μπάλες του μπάσκετ. Αυτές είναι σιωπηλές, αλλά όταν φωτογραφίζουν ζωντανά όντα βγάζουν ένα βόμβο. Η λάμψη που εκπέμπουν είναι μαγνητική αύρα. Αυτό το φως είναι μέσα στο ορατό φάσμα. Μπορείς να δεις το φως, αλλά αυτό δεν αντανακλάται από τίποτα.\nΕρώτηση: Τι κάνουν οι εξωγήινοι με το αίμα των αγελάδων και με τα άλλα μέρη των ακρωτηριασμένων ζώων; Χρειάζονται αυτά τα υγρά για έρευνα ή για επιβίωση;\nΑπάντηση: Οι εξωγήινοι χρησιμοποιούν το αίμα και τα σωματικά μέρη σε μια συνταγή για να κρατηθούν ζωντανοί, σα τροφή για τα έμβρυα τους και στις τεχνητές μήτρες. Το πλάσμα και το αμνιακό υγρό είναι τα δυο πιο ζωτικά συστατικά για τη ζωή τους.\nΕπίσης ο χυμός μερικών φυτών μπορεί να τους κρατήσει για μερικούς μήνες ζωντανούς. Τα περισσότερα από αυτά τα φυτά είναι παρασιτικής φύσης, αλλά μπορούν να προστεθούν επίσης κόκκινα σταφύλια και μπάμιες για να κρατηθούν ζωντανοί, αν δεν έχουν τη κανονική συνταγή.\nΕρώτηση: Διάφορες απαχθείσες γυναίκες αναφέρουν ότι γονιμοποιούνται από εξωγήινους. Μήπως αυτοί προσπαθούν να διασταυρώσουν το είδος μας;\nΑπάντηση: Ναι, αυτοί ανατρέφουν σκλάβους πολεμιστές για τον επερχόμενο πόλεμο με τις εξωγήινες φυλές. Οι ερπετοειδείς φυλές είναι σε τροχιά γύρω από τη Γη, την Αφροδίτη και τον Άρη.\nΕρώτηση: Μερικοί απαχθέντες έχουν αναφέρει ότι οι εξωγήινοι μπορούν να περάσουν τα σώματά τους όπως και αυτά των απαχθέντων μέσα από το τζάμι των παραθύρων.\nΕπιτυγχάνουν αυτό το μαγικό κατόρθωμά με μια προχωρημένη τεχνολογία ή μήπως είναι μια ψυχική δύναμη;\nΑπάντηση: Οι εξωγήινοι έχουν κυριαρχήσει στην ατομική ύλη. Μπορούν να περάσουν μέσα από τοίχους, όπως μπορούμε να περάσουμε εμείς μέσα από το νερό!……… δεν είναι μαγεία, αλλά απλή φυσική. Μπορούμε να μάθουμε να το κάνουμε κι εμείς. Έχει να κάνει με τον έλεγχο των ατόμων με τη θέλησή μας.\nΕρώτηση: Πώς εμποδίσθηκαν οι άνθρωποι εργαζόμενοι από το να πουν τα πάντα για το Ντούλτσε;\nΑπάντηση: Τα εμφυτεύματα, οι εκφοβιστικές απειλές για βλάβη των οικογενειών τους, ο ηλεκτρομαγνητικός έλεγχος και ο αναπρογραμματισμό με ELF (ραδιοκύματα εξαιρετικά χαμηλής συχνότητας) καθώς και τα ναρκωτικά είναι οι πιο συνηθισμένες μέθοδοι για να «ενθαρρύνουν» τους εργαζόμενους να μην αποκαλύψουν τη τοποθεσία ή τις καθημερινές ασχολίες στη βάση.\nΕρώτηση: Ένας εργάτης κατασκευών στο «Λόφο των Μερμηγκιών» ανέφερε ότι είδε ανθρωποειδή όντα 3-3,5 μέτρων με εργαστηριακές μπλούζες. Ποιοι είναι αυτοί οι τύποι, μήπως είναι από τη κούφια γη;\nΑπάντηση: Ίσως υπάρχουν εργαζόμενοι της εσωτερικής γης. Όσο βαθύτερα πηγαίνεις, τόσο πιο παράξενες είναι οι ζωικές μορφές. Οι ψηλοί άνθρωποι είναι από τα υπόγεια επίπεδα, οι κοντύτεροι είναι οι δύσμορφες μορφές των νάνων… ……δεν εμπιστεύομαι κανέναν από αυτούς. Υπάρχουν άλλες μορφές που φοβούνται και σιχαίνονται τόσο οι ψηλοί άνθρωποι όσο και οι νάνοι. Αυτοί μοιάζουν στην εμφάνιση με τους Μεγαλοπόδαρους, αλλά είναι εξαιρετικά βίαιοι και απολαμβάνουν να τρώνε ό, τι βρίσκουν ενώ αυτό είναι ακόμα ζωντανό! Αυτοί είναι υπανθρώπινοι και παράφρονες με ένα δείκτη νοημοσύνης γύρω στο 15.\nΕρώτηση: Ποιες είναι οι διαστάσεις της Βάσης του Ντούλτσε;\nΑπάντηση: Υπάρχουν 2700 χιλιόμετρα στρωμένων δρόμων κάτω από τη Ντούλτσε και το Βόρειο Νιού Μέξικο, ενώ προς το μέρος του Λος Άλαμος είναι άλλα 1300 χιλιόμετρα. Η Βάση εξακολουθεί να μεγαλώνει (προς τα δυτικά).\nΕρώτηση: «Ποιο είναι το βάθος της;\nΑπάντηση: «Το Πρώτο Επίπεδο αρχίζει 60 μέτρα κάτω από την επιφάνεια. Κάθε επίπεδο έχει ύψος 2,2 μέτρων, εκτός από τα επίπεδα έξη και επτά, τα οποία είναι 14 και 18 μέτρων αντιστοίχως. Ανάμεσα σε κάθε επίπεδο μεσολαβούν 14 περίπου μέτρα. Το μέσο ύψος της οροφής της λεωφόρου είναι 7,5 μέτρα. Το Κομβικό Σημείο στη βάση έχει πλάτος 910 μέτρα…\nΕρώτηση: Τι έχεις να πεις για τα διαστημόπλοια των ερπετοειδών που είναι σε περιστροφή γύρω από τον ισημερινό (αυτά που υποτέθηκαν αρχικά σαν αστεροειδείς…), μήπως κρύβονται;\nΑπάντηση: Δεν κρύβονται με το τρόπο που μπορείς να νομίζεις. Είναι σα να μη μαθαίνει κανείς τίποτα γι’ αυτά παρόλο που είναι σε πλήρη θέα. Είσαι τόσο συνηθισμένος να τα βλέπεις, που δεν τα παρατηρείς.\nΜια από τις καλύτερες μεθόδους στις συγκαλυμμένες επιχειρήσεις είναι να << κρύψεις >> τη λειτουργία ενός πράγματος με ένα τέτοιο φανερό τρόπο που κανείς δε θα υποπτευόταν ότι είναι συγκαλυμμένος, για παράδειγμα κρύβοντας τις εισόδους σε υπόγειες βάσεις, κάτω από ναούς, ομοσπονδιακά κτίρια, έργα ορυχείων, εμπορικά κέντρα, βιβλιοθήκες, μασονικές στοές, ξενοδοχεία ή βασικά περιοχές που θα θεωρούσε κάποιος σαν τις πιο απίθανες για να κρύψεις μια είσοδο προς μια υπόγεια εγκατάσταση.\nΕρώτηση: Σε τι είναι ευάλωτοι οι Γκρίζοι;\nΑπάντηση: Οι Γκρίζοι είναι φωτοευαίσθητοι, οποιοδήποτε λαμπερό φως βλάπτει τα μάτια τους. Αυτοί αποφεύγουν το ηλιακό φως και ταξιδεύουν τη νύχτα. Τα φλας της κάμερα τους κάνουν να οπισθοχωρήσουν. Θα μπορούσε αυτό να χρησιμοποιηθεί σαν ένα όπλο εναντίον τους, αλλά γρήγορα επανέρχονται. Θα μπορούσατε πάντως να κερδίσετε αρκετό χρόνο για να διαφύγετε.\nΧρησιμοποιήστε εντολές, ή λέξεις χωρίς ουσία στη μορφή εντολών και αυτοί θα υποχωρήσουν. Το μυαλό τους είναι πιο λογικό από το δικό μας και δε δημιουργεί << αστεία >>. Ούτε επίσης καταλαβαίνουν τη ποίηση. Αυτό που πραγματικά τους μπερδεύει είναι να λες πράγματα στα κορακίστικα ή στα αλαμπουρνέζικα. Τα μάθαμε γρήγορα και τα χρησιμοποιήσαμε εναντίον τους στους Πολέμους στο Ντούλτσε.\nΕρώτηση: Μπορούν οι γκρίζοι να διαβάσουν τις προθέσεις σου, αν εμφανισθείς από πίσω από έναν από αυτούς;\nΑπάντηση: Ναι. Την διαβάζουν τη πρόθεσή σου, γιατί χρησιμοποιούν τη συχνότητα του σώματός σου. Η ανθρώπινη φυλή εκπέμπει μια συχνότητα που αυτοί αναγνωρίζουν σαν ένα ηλεκτρομαγνητικό παλμό. Κάθε άτομο έχει μια ελαφρά διαφορετική συχνότητα – αυτή η διαφορά είναι που ονομάζουμε << προσωπικότητα >>. Όταν ένας άνθρωπος σκέπτεται, εκπέμπει ισχυρούς παλμούς και στη περίπτωση του << φόβου >> η συχνότητα είναι << δυνατή >> και εύκολο να αναγνωρισθεί.\nΕρώτηση: Δεν μπορούμε να προστατευθούμε από το νοητικό τους έλεγχο;\nΑπάντηση: Μπορούμε να προστατευθούμε από αυτούς. Όμως το 95% των ανθρώπων δε προσπαθούν ποτέ να ελέγξουν τις σκέψεις της και το καλύτερο όπλο μας είναι αυτό ακριβώς. Το μέσο άτομο σπάνια σκέπτεται με ένα σαφές πρότυπο.\nΣυνήθως σκέπτεται με ένα χαοτικό τρόπο. Ελέγξτε τις σκέψεις σας και μπορείτε να σταματήσετε τους εξωγήινους από το να προσπαθήσουν να σας απαγάγουν και να σας ελέγξουν. Ο έλεγχος των σκέψεών μου με έχει κρατήσει για χρόνια ζωντανό.\nΕρώτηση: …Ποιος είναι ο μεγαλύτερος φόβος σου;\nΑπάντηση: Ότι το κοινό γενικά θα ξεχάσει και θα εγκαταλείψει τους παγιδευμένους αθώους ανθρώπους (του Έβδομου Επιπέδου) στην άθλια θέση τους και θα αγνοήσει τα εκατοντάδες παιδιά, γυναίκες και άνδρες που προστίθενται σε αυτό το μέρος κάθε μήνα.\nΟ ερευνητής << Μπράντον >> αναφέρει κάποιο πληροφοριοδότη του από τη Φλόριδα, ο οποίος ισχυρίσθηκε ότι έχει απαχθεί από εξωγήινες οντότητες καθώς επίσης ότι είχε φίλο ένα υψηλόβαθμο αξιωματικό της κυβέρνησης με άδεια χειρισμού πολύ υψηλών απορρήτων.\nΑυτός υποτίθεται ότι είχε βρεθεί στην Αεροπορική Βάση Ράιτ-Πάτερσον κοντά στο Ντέιτον του Οχάιο και είχε δει προσωπικά μερικά από τα “πτώματα εξωγήινων” τα οποία είχαν παρθεί από ιπτάμενους δίσκους που είχαν συντριβεί.\nΤου επετράπη επίσης η είσοδος μέσα σε ένα «άκρως απόρρητο σύστημα υπόγειων τούνελ κάτω από την Ουάσιγκτον και είχε επισκεφθεί μια υψηλά διαβαθμισμένη υπόγεια εγκατάσταση η οποία φαινόταν να είναι η πραγματική << εσωτερική >> Κεντρική Υπηρεσία Πληροφοριών (CIA) και ότι αυτή που υπάρχει στο Λάνγκλεϋ ήταν το << εξωτερικό >> μόνο πρόσωπο της CIA. Αυτή η εγκατάσταση συνδεόταν με το Λευκό Οίκο μέσω ενός μάγκλεβ!\nΚαι ο << Μπράντον >> αναρωτιέται:\n<< Αναφερόταν μήπως αυτός στη βάση του Μάουντ Γουέδερ (για την οποία θα μιλήσουμε παρακάτω) ή μήπως στην υποτιθέμενη εγκατάσταση της CIA, της NSA (Υπηρεσία Εθνικής Ασφαλείας) και των MIB (Ανθρώπων με Μαύρα) βαθιά κάτω από την ίδια την Ουάσιγκτον, την ονομαζόμενη εγκατάσταση ‘NOD’; >>\nΕκτός από αυτό υπάρχουν άλλες πηγές που ισχυρίζονται ότι η εγκατάσταση της CIA στο Λάνγκλεϋ έχει επτά τουλάχιστον υπόγεια επίπεδα και ότι μερικοί από τους αποκτηθέντες από την αμερικανική κυβέρνηση ιπτάμενους δίσκους στεγάζονται σε αυτά τα χαμηλότερα διαμερίσματα. Μερικοί ακόμα πιστεύουν ότι υπάρχει μια σύνδεση ανάμεσα στην υποτιθέμενη υπόγεια Ναζιστική βάση της Ανταρκτικής και στη Βάση του Ντούλτσε.\nΟι μυστικές ομάδες των Ναζί που ενεπλάκησαν στη κατασκευή και λειτουργία των υπόγειων βάσεων κάτω από τα βουνά του Neu Schwabenland και αλλού στην Ανταρκτική ονομάσθηκαν ομάδες Ούλτρα.\nΟύλτρα είναι ακριβώς και η κωδική ονομασία για τη βάση στο Ντούλτσε! Επίσης φαίνεται να υπάρχει μια άμεση σύνδεση της βάσης του Ντούλτσε με τη βάση του Μοντάουκ στο Λονγκ Άιλαντ στην οποία επίσης συμμετείχαν Δρακόντειοι και Γκρίζοι ερπετοειδείς.\nΑπό την άλλη μεριά και στις δυο βάσεις Μοντάουκ και Ντούλτσε εργάσθηκαν σε υψηλές θέσεις πρώην Ναζί επιστήμονες που ήλθαν αθρόα στην Αμερική μετά το τέλος του δευτέρου παγκοσμίου πολέμου μέσω του προγράμματος Πέιπερκλιπ.\nΑκόμα, πριν το ξέσπασμα του πολέμου είχαν εμφανισθεί πολλοί Γερμανοί << τουρίστες >< στο Νιου Μέξικο όπου έψαχναν και εξερευνούσαν ορυχεία και σπηλιές αγοράζοντας γη και δικαιώματα μεταλλείων.\nΤέλος μερικοί πιστεύουν επίσης σε μια πιθανή σύνδεση της Βάσης των Ναζί στην Ανταρκτική και της Βάσης στο Ντούλτσε στο σενάριο της << Εναλλακτικής Λύσης 3 >>.\nΑυτό το άρθρο διαβάστηκε και εγκρίθηκε από τον Δρα Βόλφ πριν τον θάνατό του Ο Αμερικανός επιστήμονας Δρ Μάικλ Βόλφ ισχυρίστηκε πως υπήρξε μέλος της δορυφορικής κυβέρνησης για πάνω από εικοσιπέντε χρόνια. Βρισκόταν σε ένα πολύ υψηλό << Υπεράνω Κορυφαίας Μυστικότητας >> επίπεδο διαβάθμισης ασφάλειας και εργάστηκε κυρίως σε κοινά επιστημονικά προγράμματα εξωγήινων και ανθρώπων.\nΣτην διάρκεια των τελευταίων ετών της ζωής του δαπάνησε χρόνο συζητώντας με διάφορους δημοσιογράφους για την συγκάλυψη του ζητήματος των ΑΤΙΑ και των εξωγήινων. Τα αφεντικά του στο Εθνικό Συμβούλιο Ασφάλειας του έδωσαν την άδεια για μια ελεγχόμενη διαρροή μυστικών πληροφοριών. Ο Δρ Βόλφ ανέφερε σε σχόλιό του:\n<< Προσδοκώ τη μέρα που θα πάρει τέλος η μυστικότητα γύρω από την εξωγήινη επαφή, ώστε το γένος μας να μπορέσει να προχωρήσει στην επόμενη φάση της ιστορίας του – κοσμικής κλίμακας πλέον >>.\nΣύμφωνα με την πάγια τακτική, αυτοί οι προϊστάμενοι απάλειψαν σχεδόν όλα τα σχετικά μ´ αυτόν δεδομένα, όπως τα πανεπιστήμια που παρακολούθησε, οι διακρίσεις που πέτυχε και η ανάμιξή του στη CIA, την NSA και το NSC. Τέτοια μέτρα είναι κοινά για ανθρώπους που εργάζονται σε κρυφά << ειδικής πρόσβασης προγράμματα >>, καθώς τα αφεντικά τους πρέπει να διαθέτουν την δυνατότητα πειστικής διάψευσης σε περίπτωση που θα συμβεί μια ευαίσθητη, μη επιτρεπόμενη αποκάλυψη.\nΟ Δρ. Βόλφ είπε ότι εργάστηκε σε εργαστήρια της Περιοχής 51, τηςS4, της Αεροπορικής Βάσης Ράιτ-Πάτερσον (Διεύθυνση Ξένης Τεχνολογίας), του Ίντιαν Σπρίνγς και του Ντούλτσε. Όπου για πέντε χρόνια «συναντιόμουν με εξωγήινα όντα κάθε μέρα στην εργασία μου και μοιραζόμουν μαζί τους τον χώρο της διαμονής μου».\nΥπηρέτησε σαν επιστημονικός σύμβουλος του Αμερικανού Προέδρου και του Εθνικού Συμβουλίου Ασφαλείας για τους εξωγήινους και παρεμφερή θέματα. Υπήρξε μέλος της ομάδας ειδικών μελετών MJ12 και διορισμένος επικεφαλής της διοικούσας υπηρεσίας της Ομάδας Άλφακομ η οποία ειδικεύεται στη συγκέντρωση πληροφοριών για τις διάφορες φυλές εξωγήινων.\nΟ Δρ Βόλφ είπε ότι ήταν κάτοχος MD στη νευρολογία, Ph.D στην θεωρητική φυσική, BS στη βιογενετική, JD στη διεθνή νομολογία και D.Sc. στις επιστήμες των ηλεκτρονικών υπολογιστών.\nΗ κοινότητα των μελετητών του φαινομένου των ΑΤΙΑ είχε για πρώτη φορά στρέψει την προσοχή της στον Δρ Βόλφ με την έκδοση του μοναδικού και υψηλής αυθεντικότητας βιβλίου του << Catchers of Heaven >>, τον Ιούλιο του 1996. Ενός βιβλίου γύρω κυρίως από τις εμπειρίες του στο διάστημα που εργαζόταν για τη δορυφορική κυβέρνηση. Από τότε διακεκριμένοι ερευνητές όπως ο Τζέημς Κουράν, ο Μάικλ Χέζεμαν, ο Δρ Στήβεν Γκρήρ, ο Αρτ Μπελ και ο Μπρους Μπούργκες συνήθιζαν να κτυπούν την πόρτα του.\nΧρειάστηκαν δεκαπέντε χρόνια επιμονής πριν τα αφεντικά του του επιτρέψουν τελικά την έκδοση. Όμως οι όροι τους απαιτούσαν να έχει αυτό το βιβλίο τον χαρακτήρα επιστημονικής φαντασίας και να περιέχει τρεις διαφορετικές αρνήσεις στην αρχή του, που να αφορούν στην αυθεντικότητά του.\nΕπίσης λογόκριναν το περιεχόμενο του βιβλίου πριν την έκδοσή του. Ο Δρ Βόλφ σχολίασε: «Θα ήθελα στην ταφόπετρά μου τα λόγια, πέθανε από κόκκινη ταινία».\nΜολονότι μερικοί από τους ισχυρισμούς του Δρ Βόλφ μοιάζουν να είναι καθαρή επιστημονική φαντασία, αν είναι γνήσιοι, είναι προφανώς αυτός το υψηλότερο μέλος του στελεχικού δυναμικού της δορυφορικής κυβέρνησης που ως τώρα έκανε ένα βήμα εμπρός, προσφέροντάς μας μια εξαιρετική θέα – μια προκλητική ματιά – στην συγκάλυψη του ζητήματος των ΑΤΙΑ και την πραγματικότητα των εξωγήινων.\n01. Η πρώτη περίπτωση συντριβής και ανάκτησης ΑΤΙΑ στις Η.Π.Α. συνέβη στη διάρκεια του 1941, στον ωκεανό, δυτικά του Σαν Ντιέγκο. Στο εσωτερικό του, μετά την ανάσυρση του από το Αμερικανικό Ναυτικό, βρέθηκαν στο εσωτερικό του νεκροί Ζήτα-Ρετικουλιανοί, ή αλλιώς Γκρίζοι. Το σκάφος και τα πτώματα μεταφέρθηκαν στο Τμήμα Ξένης Τεχνολογίας, στην αεροπορική βάση Ράιτ Πάττερσον, στο Ντέιτον του Οχάιο, και μελετήθηκαν από την Ομάδα Ειδικών Μελετών του Ρέτφορς.\nΜετά την αποσυναρμολόγηση του σκάφους τα εξαρτήματα εστάλησαν στην S4 και στο Ίντιαν Σπρίνγς της Νεβάδα. Αυτό το σκάφος κατέπεσε εξ αιτίας των δοκιμών του πρόσφατα εφευρεθέντος παλμικού ραντάρ, που βρίσκονταν σε εξέλιξη στην παρακείμενη νήσο Τίνιαν, τρία μίλια νότια/νοτιοδυτικά του Σαϊπάν. Έκτοτε το Αμερικανικό Ναυτικό έχει διατηρήσει μια ηγετική θέση στα θέματα των ΑΤΙΑ.\n02. Η συντριβή του Ρόσγουελ, τον Ιούλιο του 1947 πράγματι συνέβη και η σχετική αναφορά στο βιβλίο του Στρατηγού Κόρσο << Η Μέρα Μετά Το Ρόσγουελ >> είναι ακριβής. Ο Δρ Βόλφ είχε στη διάθεσή του τον επίσημο κατάλογο συντριβών/ανακτήσεων της δορυφορικής κυβέρνησης, και ενώ υπήρξαν άλλες περιπτώσεις ανάμεσα στο 1941 και 1947, δεν ήταν πρόθυμος να δώσει παραδείγματα.\n03. Δυο σκάφη κατέπεσαν στο Ρόσγουελ ύστερα από μεταξύ τους σύγκρουση, στη διάρκεια μιας ηλεκτρικής καταιγίδας. Το ένα περιείχε Γκρίζους και το άλλο << Πορτοκαλί Εξωγήινους >> – ονομασίες που αμφότερες οφείλονται στο χρώμα της επιδερμίδας.\nΟι << πορτοκαλί >> τύποι προέρχονται από το αστρικό σύστημα της Ανδρομέδας. Το φιλμ της νεκροψίας του Σαντίλι είναι γνήσιο ο Δρ Βόλφ είχε δει κι άλλα παρόμοια ντοκουμέντα και είναι νεκροψία ενός << Πορτοκαλί >> Εξωγήινου.\nΣυνέβησαν δύο διαφορετικές νεκροψίες σε δύο διαφορετικά εξωγήινα όντα στην ίδια περίοδο, εξ ου και η σύγχυση.\n04. Η νεκροψία στον << Πορτοκαλί >> Εξωγήινο κατέδειξε ότι αυτός είχε πολύ μεγάλο κεφάλι, μεγάλα σκούρα μάτια χωρίς ίριδα και χωρίς άσπρο, έξι δάκτυλα στα χέρια και τα πόδια, ο εγκέφαλος ήταν περισσότερο ανεπτυγμένος και είχε τέσσερις λοβούς, μη συνδεδεμένους μεταξύ τους, διαφορετικούς οπτικούς βολβούς και οπτικά νεύρα και ένα σπογγοειδές πεπτικό σύστημα. Ο Δρ Βόλφ είπε ότι είχε συναντήσει έναν ζωντανό.\n05. Υπάρχουν διάφοροι τύποι Γκρίζων. Εργάστηκε μαζί με εξαιρετικά εξελιγμένους Γκρίζους, οι οποίοι, σε αντίθεση προς την επικρατούσα σήμερα άποψη, έχουν προσωπικότητα και ακόμη μια αίσθηση του χιούμορ. Ο Δρ Βόλφ ποτέ δεν αντιπάθησε κάποιον από τους Γκρίζους που γνώρισε. Γι´ αυτόν ήσαν η οικογένειά του. Τους ευχαριστούσε να αγκαλιάζουν και να φιλούν τους ανθρώπους.\nΑυτό εκνεύριζε μερικούς από τους συναδέλφους του. Κάποιος τους είχε δώσει το ψευδώνυμο << kissey facey .>> Τα λεία και μαλακά σώματά τους θύμιζαν στην αφή το δέρμα του δελφινιού. Επικοινωνούσε μ´ αυτούς τους εξωγήινους μέσω τηλεπάθειας. Ο Δρ Βόλφ έγινε ιδιαίτερα φίλος με έναν που ονομαζόταν Κόλτα. Μια εικόνα αυτού του << Γκρίζου >> υπάρχει στο μπροστινό εξώφυλλο του βιβλίου του – μια πραγματική φωτογραφία τραβηγμένη από έναν φίλο αξιωματικό του ναυτικού.\n06. Υφίσταται μια ενεργή συναλλαγή ανάμεσα στους << Γκρίζους >> και τους << Πορτοκαλί >>. Ο Δρ Βόλφ είπε << Η συναλλαγή έχει ένα άλλο νόημα για τους εξωγήινους. Μοιράζονται γνώση, όπως τεχνολογία και φιλοσοφία, και στέλνουν μέλη των κοινωνιών τους οι μεν στους πλανήτες των δε για να μάθουν τον πολιτισμό τους >>.\n07. Είχε συζητήσει με ανθρωπόμορφους εξωγήινους από τα αστρικά συστήματα των Πλειάδων και του Αλτάιρ τους επονομαζόμενους Νόρντικς και Σέμιτικς. Ο Δρ Βόλφ εξήγησε ότι είναι πολύ πνευματικοί λαοί και ενεργούν περισσότερο σαν γαλαξιακοί πρεσβευτές. Μια φωτογραφία ενός πλειάδιου φίλου ονομαζόμενου Σα Ρα κοσμεί το πίσω εξώφυλλο του βιβλίου του.\n08. Την 1η Μαΐου του 1975 συνέβη μια << μικρή παρεξήγηση >> ανάμεσα στους << Γκρίζους >> και τους ανθρώπους στην S4. Κατά τη διάρκεια μιας επίδειξης ενός μικρού αντιδραστήρα αντιύλης ο επικεφαλής εξωγήινος ζήτησε από τους φρουρούς, γαλαζοσκούφηδες στρατιώτες, να πάρουν από το δωμάτιο τα όπλα και τα πυρομαχικά τους. Μια προφύλαξη ασφάλειας για να μην εκπυρσοκροτήσουν τυχαία τα όπλα αυτά κατά τη διάρκεια της εκπομπής ενέργειας.\nΟι φρουροί αρνήθηκαν και στη συμπλοκή που δημιουργήθηκε ένας γαλαζοσκούφης πυροβόλησε και σκότωσε έναν << Γκρίζο >>. Δύο επιστήμονες και σαράντα ένα μέλη του στρατιωτικού προσωπικού έχασαν τότε τη ζωή τους. Ένας φρουρός επέζησε ο οποίος κατέθεσε τη μαρτυρία ότι οι << Γκρίζοι >> χρησιμοποίησαν ένα τύπο κατευθυνόμενης διανοητικής ενέργειας εναντίον τους σαν αυτοάμυνα.\n09. Ένας αριθμός των επιστημόνων που τώρα εργάζονται για τη δορυφορική κυβέρνηση είχαν απαχθεί από τους << Γκρίζους >> κατά την παιδική τους ηλικία, ώστε να επιτευχθεί η αύξηση της ευφυΐας τους και της γενικότερης εγκεφαλικής ικανότητάς τους, σαν προετοιμασία για το έργο που είχαν μπροστά τους. Αυτοί είναι υβρίδια.\n10. Η πρώτη σημαντική θέση που του ανατέθηκε ήταν η συνεργασία με τον Κάρλ Σαγκάν και άλλους κορυφαίους επιστήμονες, δουλειά των οποίων ήταν να κατανοήσουν τον γρίφο ενός τεράστιου εξωγήινου φάρου, γνωστού με την ονομασία << ο Μονόλιθος >>, ο οποίος είχε ανακαλυφθεί να πλέει έξω στο διάστημα από τον Ρώσο κοσμοναύτη Γιούρι Γκαγκάριν και τον Αμερικανό Άλαν Σέπαρντ το έτος 1961. Το ζήτημα αυτό είχε επανέλθει για διερεύνηση το 1972.\nΟ Δρ Βόλφ το περιέγραψε σαν << ταχυδρομικές κάρτες από τα πέρατα >>. Ο Μονόλιθος εκπέμπει φως και τονικά σήματα μαζί με μια μαθηματική γλώσσα. Με το κλείσιμο των ματιών σου και ενώ είσαι συντονισμένος με αυτά τα σήματα, << βλέπεις με τα μάτια του νου σου μια τρισδιάστατη ταινία του Γαλαξία.\nΌμως πρακτικά είσαι εκεί, σαν να είσαι μέρος αυτής της ταινίας. Οι εικόνες που βλέπουμε σήμερα με το τηλεσκόπιο Χάμπλ είναι οι ίδιες με εκείνες που είδα εικοσιπέντε χρόνια πριν >>.\nΟ Δρ Βόλφ είπε ότι υπάρχουν πολλοί Μονόλιθοι έξω στο διάστημα και πως έχουν κατασκευαστεί από μια ομάδα εξωγήινων φυλών.\n11. Ο Καρλ Σαγκάν επανειλημμένα αρνήθηκε την πραγματικότητα των εξωγήινων, επειδή οι ανώτεροί του << απείλησαν να διακόψουν τη χρηματοδότηση του τμήματός του στο Πανεπιστήμιο Κορνέλ αν μιλούσε αλλιώς >>.\n12. Είχε πάρει μέρος σε διάφορα γενετικά πειράματα, ένα από τα οποία ήταν το Πρόγραμμα Σέντινελ.\nΜετά την τελειοποίηση των τεχνικών κλονισμού σε ζώα, ο Δρα Βόλφ και οι συνεργάτες του δημιούργησαν με επιτυχία έναν άνθρωπο τεχνητής νοημοσύνης, που ονομάστηκε << J-Type Omega >> – οι ανώτεροί του ήθελαν έναν υπερφυή, υπερισχυρό στρατιώτη, που θα εκτελούσε διαταγές χωρίς φόβο και χωρίς ερωτήσεις.\nΌμως κρυφά ο Δρ Βόλφ προγραμμάτισε ήθη σ´ αυτή τη διάνοια, μετά τη διαπίστωση ότι ο << J Type >> είχε ψυχή.\nΌταν το όν αρνήθηκε να σκοτώσει ένα άκακο σκυλί, οι ανώτεροι διέταξαν τη θανάτωσή του. Αντί γι´ αυτό, ο Δρ Βόλφ απελευθέρωσε τον << J Type Omega >>. Αυτό το << νοήμον ον >> ζει τώρα κάπου στην Αμερική.\n13. Η MJ12 υπάρχει πράγματι και τώρα έχει τριάντα έξι μέλη. Αρνήθηκε να αποκαλύψει ονόματα, ωστόσο διαβεβαίωσε ότι ο πρώην υπουργός εξωτερικών της Αμερικής Χένρυ Κίσινγκερ και ο πατέρας της υδρογονοβόμβας Έντουαρτ Τέλλερ είναι τώρα μέλη. Η MJ12 κανονικά συναντιέται σε διάφορες μυστικές τοποθεσίες, περιλαμβανομένου του Ινστιτούτου Battelle Memorial, στο Κολούμπους του Οχάιο.\n14. Το Πρόγραμμα Σέντινελ περιελάμβανε μια στενή συνεργασία με τους << Γκρίζους >>. Οι τεράστιες γνώσεις των εξωγήινων στη γενετική ήσαν απαραίτητες για την επιτυχία του. Ο << J Omega >> μεγάλωσε από έμβρυο μέσα σε μια δεξαμενή νερού. Ένα μέρος από το DNA που χρησιμοποιήθηκε προήλθε από τον Δρα Βόλφ. Χρειάστηκε ακριβώς ένας χρόνος ώσπου να είναι έτοιμος να << αφυπνιστεί >>. Ο Δρ Βόλφ είπε << Όταν τον έβγαλαν από τη δεξαμενή έμοιαζε περίπου με εικοσάχρονο >>.\n15. Όταν ο << J >> αφυπνίστηκε << Έμοιαζε με κουτάβι – το μυαλό του ήταν ρουφήχτρα. Έκανε συνεχώς ερωτήσεις. Ήθελε να μάθει τα πάντα >>. Ο Δρ Βόλφ του έδειξε ταινίες με πολέμους και συγκρούσεις από το παρελθόν της Γης. << Έκλαιγε όταν έβλεπε αυτές τις φρικιαστικές σκηνές. Στα κρυφά του έδειξα πάρα πολλά >>. Έμαθε κάμποσες διαφορετικές γλώσσες και μπορούσε να χρησιμοποιήσει το 50% του εγκεφάλου του, τη στιγμή που οι άνθρωποι αξιοποιούν μόνο το 10%. <<\nΌταν δοκιμάστηκαν οι διανοητικές του δυνατότητες, το IQ του έφθασε έξω από τον πίνακα >>. Η σχέση τους ήταν σαν πατέρα και γιού.\n16. Η συλλογή ζωικού ιστού, μέσω της λεγόμενης << Σφαγής Βοοειδών >> αποσκοπεί στην παραγωγή οργανιδίων εξειδικευμένα μέρη ενός κυττάρου που μοιάζουν και λειτουργούν όπως ένα όργανο που μπορούν να τοποθετηθούν μέσα στον άνθρωπο για να φιλτράρουν μολυσματικούς παράγοντες από την τροφή, το νερό, τον αέρα κλπ. Επί του παρόντος διεξάγονται πειράματα σε υβρίδια – κατά ένα μέρος Γκρίζοι και κατά ένα μέρος άνθρωποι – ή στους << ενδιάμεσους >>, όπως τους αποκαλούσε ο Δρ Βόλφ.\n17. Αυτά τα οργανίδια μπορούν ακόμα να χρησιμοποιηθούν για την μεταβολή των ορμονών του σώματος και για την μετατροπή των προδρόμων στον εγκέφαλο από τοξικά σε μη τοξικά. << Αυτά τα κύτταρα συνιστούν μια λεπτή και μη αιματηρή διαδικασία >>. Η γενετική των βοοειδών είναι πολύ παρόμοια με εκείνη των ανθρώπων.\n18. Όταν οι ανώτεροι του Δρα Βόλφ διέταξαν τη θανάτωση του << J Omega >>, με τη βοήθεια ενός φίλου στρατηγού τον φυγάδευσε έξω από την Περιοχή 51. << Για μένα ήταν κάτι σαν αμαρτία το να δημιουργήσω ένα ον με αισθήματα και ψυχή και μετά να το ρίξω στη μάχη. >>\nΟ << J >> είναι ασφαλής και είναι καλά. Στο σώμα του τοποθετήθηκαν διάφορα οργανίδια για να είναι απαλλαγμένος από ασθένειες. << Γνωρίζει ποιός είναι και πώς δημιουργήθηκε >>. Ο << J >> είναι σχεδόν ίδιος με τους ανθρώπους και εύκολα θα περνούσε μια ιατρική εξέταση. << Οι “Γκρίζοι” ήσαν ευχαριστημένοι με το αποτέλεσμα. Ο “J” μου είπε ότι επιθυμούσε να γίνει δάσκαλος >>. Ο Δρ Βόλφ πίστευε ότι ήταν ένα πρόγραμμα one-off. << Του είπα να μην έρθει ποτέ σε επαφή μαζί μου. Θα ήταν εξαιρετικά επικίνδυνο >>.\n19. Ενημέρωσε τέσσερις διαφορετικούς Αμερικανούς προέδρους για την πραγματικότητα των εξωγήινων.\nΟ Τζίμη Κάρτερ ήταν θετικός προς την άρση της συγκάλυψης των ΑΤΙΑ, όμως όταν του είπαν για τις θρησκευτικές επιπτώσεις, έκανε πίσω. << Ήμουν παρών σ´ αυτή τη σύσκεψη. Ο Κάρτερ είχε ισχυρές χριστιανικές πεποιθήσεις.\nΌταν άκουσε ότι η θρησκεία είναι ανθρώπινο δημιούργημα και προφανώς φαινόμενο μοναδικό αυτού του πλανήτη, ξέσπασε σε δάκρυα >>.\n20. Τόσο ο Ρόναλντ Ρέιγκαν όσο και ο Τζωρτζ Μπους είναι καλοί γνώστες της πραγματικότητας των εξωγήινων ειδικά ο Τζωρτζ Μπους σαν πρώην αρχηγός της CIA.\nΟ Μπιλ Κλίντον είναι ο λιγότερο ενημερωμένος. Γνωρίζει για την Περιοχή 51 αλλά όχι για την S4.\nΟ Κλίντον έχει διαβάθμιση << Υπεράνω Κορυφαίας Μυστικότητας >> και << Ανάγκης Πληροφόρησης >> όμως δεν έχει τη διαβάθμιση << Ελεύθερη Πρόσβαση Σε Θέματα Μέγιστης Μυστικότητας >> (“Umbra Ultra Top Secret Clearance”), που επιτρέπει την προσέγγιση σε μυστικά του ανωτέρου επιπέδου της MJ12, ούτε τη διαβάθμιση << Keystone Clearance >> για πληροφόρηση πάνω στην έρευνα για τους εξωγήινους.\n21. Πολλοί άνθρωποι στην MI5, τη MI6 και την SAS είναι γνώστες της πραγματικότητας των εξωγήινων. Αν και δεν θέλησε να δώσει τα ονόματα εκείνων που ενημέρωσε στην Ντάουνινγκ Σρήτ, κατά τη διαμονή του στο Λονδίνο έγινε στενός φίλος με τον Συντηρητικό πρώην υπουργό Άμυνας Σερ Μάλκομ Ρίφκιντ.\n<< Ο Ρίφκιντ γνωρίζει πολύ καλά το αντικείμενο των ΑΤΙΑ, ειδικότερα των ιπτάμενων τριγωνικών σκαφών. Πιστεύει ότι η συγκάλυψη είναι σωστή. Ότι οι άνθρωποι δεν είναι ακόμη έτοιμοι να μάθουν >>.\nΗ Βασίλισσα έχει ενημερωθεί επιφανειακά για την πραγματικότητα των εξωγήινων – η Μάργκαρετ Θάτσερ επίσης ενημερώθηκε, όμως γνωρίζει μόνο ένα μικρό μέρος της ιστορίας.\n22. Ανεπίσημα προσεδαφιστήκαμε στη Σελήνη πριν το 1969, αν και δεν θα έδινε ημερομηνία. << Οι αστροναύτες μας παρακολουθούνταν από εξωγήινους και αργότερα επικοινώνησαν μαζί τους, κατά την παραμονή τους στη Σελήνη. Ειδοποιηθήκαμε να εγκαταλείψουμε τον πλανήτη. Αυτός είναι ο λόγος που η τελευταία αποστολή Απόλλων ακυρώθηκε το τελευταίο δευτερόλεπτο. Οι αστροναύτες ψοφάνε να πουν την αλήθεια, όμως γνωρίζουν ότι κάτι τέτοιο θα εκλαμβανόταν σαν προδοσία >>.\n24. Ο Ρίτσαρντ Χώγκλαντ είναι κατ´ αρχήν σωστός σε ότι αφορά στις κατασκευές στον Άρη και επιβεβαιώνει ότι έχουμε βάσεις τόσο σε αυτόν τον πλανήτη όσο και στη Σελήνη. Η πρόσφατη φωτογραφία του “Προσώπου Στον Άρη”, που παρουσιάζει μια εικόνα πολύ διαφορετική από την προηγούμενη, έχει υποστεί επεξεργασία από τη NASA. << Πιστεύουν ότι η ανθρωπότητα δεν είναι έτοιμη γι´ αυτή τη γνώση >>.\n25. Σ´ ένα θάλαμο στη Γκίζα και σ´ έναν άλλο ανάμεσα στα μπροστινά πόδια της Σφήγκας έχουν ανακαλυφθεί σκελετοί ύψους επτά ποδών με μεγάλα μάτια και με τα χέρια και τα πόδια τους δεμένα μαζί με ασήμι. << Για κάποιο λόγο οι παλιοί εξωγήινοι επισκέπτες δεν κατάφεραν να ξεφύγουν από το ασήμι >>.\n26. Σε μια πυραμίδα της Γκίζας έχει ανακαλυφθεί μια αστροπύλη. Ερευνητές επιστήμονες πιστεύουν ότι πρόκειται για έναν φακό, ο οποίος δημιουργεί σκουληκότρυπες προς οποιοδήποτε σημείο του Σύμπαντος. Δεν έχει ενεργοποιηθεί ακόμη.\n<< Χρειάζεται να μάθουμε πολλά ακόμη γι´ αυτόν τον γαλαξία και για άλλους πριν τη χρησιμοποιήσουμε – πού θέλεις να πας και πώς να προετοιμάσεις τον εαυτό σου. Έχει να κάνει με το πού στοχεύεις. Πρέπει να ορισθούν συντεταγμένες. Το πρόβλημα είναι ότι δεν υπάρχουν σήματα κυκλοφορίας έξω στο διάστημα >>.\nΟ Δρ Βόλφ είχε την αίσθηση ότι αυτό θα είναι ένα από τα τελευταία πράγματα, για τα οποία θα διδαχθούμε μέσα από τη συνεργασία μας με τους εξωγήινους.\n27. Υπήρξε ο ίδιος πρωτοπόρος σε μια διεργασία νοητικής διεύρυνσης που ονομάστηκε << Η Θεραπεία Της Πύλης >> Ένα πείραμα προκειμένου << να ανοίξει ο εγκέφαλος, να ενεργοποιηθούν οι νευρώνες επιτρέποντας το σχηματισμό δισεκατομμυρίων συνάψεων και κατ´ επέκταση τη χρήση ενός κατά πολύ ανεπτυγμένου μυαλού >>. Ένας από τους στόχους είναι μια δυνατότητα για τηλεπαθητική επικοινωνία με τους εξωγήινους.\n28. Αυτή η διανοητική διεύρυνση εξελίχθηκε σε μια σειρά πειραμάτων ελέγχου του νου υπό την ονομασία MK ULTRA. Ο Δρ Βόλφ και οι συνεργάτες του έμαθαν πώς να αποσπούν αλλά και πώς να απωθούν τις ανθρώπινες αναμνήσεις. Το δεύτερο ονομάζεται “Κουκούλωμα Του Μυαλού”. << Αυτές οι τεχνικές δεν είναι τόσο αποδοτικές όσο οι μέθοδοι των εξωγήινων >>. Αυτό οδήγησε επίσης στην έρευνα πάνω στην “θέαση εξ αποστάσεως” (remote viewing) και άλλα ψυχικά φαινόμενα. << Το τελικό αποτέλεσμα όλων αυτών των πειραμάτων μπορεί να είναι σε κάποιους η πρόκληση για παγκόσμιο νοητικό έλεγχο – μια ανατριχιαστική σκέψη >>.\n29. Υπάρχει μια ομάδα ανίκανων, ξενοφοβικών και παρανοϊκών στρατηγών, επιφορτισμένων με την προστασία των ουρανών της Αμερικής, οι οποίοι φοβούνται και μισούν τους εξωγήινους και μιλούν για πόλεμο εναντίον τους.\nΓνωστοί με την ονομασία << η Συμμορία >>, χρησιμοποιούν το οπλοστάσιο του Πολέμου Των Άστρων, που περιλαμβάνει δέσμες ουδετερονίων, για να καταρρίψουν εξωγήινα σκάφη και να φυλακίσουν επιζώντες προκειμένου να τους αποσπάσουν πληροφορίες με τη βία. << Η ίδια η τεχνολογία που μας έδωσαν οι εξωγήινοι χρησιμοποιείται τώρα εναντίον τους >>.\nΕπιτιμώμενη από πολλούς μέσα στη δορυφορική κυβέρνηση, αυτή η Συμμορία χρησιμοποιεί επιθετικές μεθόδους εναντίον εκείνων που προσπαθούν να δώσουν τέλος στην συγκάλυψη των ΑΤΙΑ. Και αξίζει να σημειωθεί ότι αυτή η επιθετικότητα θα ενταθεί καθώς η μεγάλη ανακοίνωση έρχεται όλο και πιο κοντά.\n30. Κορυφαίοι ερευνητές των ΑΤΙΑ και μέλη της δορυφορικής κυβέρνησης που τώρα βοηθούν στην λήξη της συγκάλυψης μπορεί να έχουν προσβληθεί από ψυχοτρονικές συσκευές κατευθυνόμενης ενέργειας που έχει στην κατοχή της η Συμμορία.\nΆνθρωποι όπως ο Δρ Στήβεν Γκρήρ και ο βοηθός του Σαρί Αντάμιακ (του προγράμματος CSETI), ο γερουσιαστής Στήβ Σιφ, ο αξιωματικός της αεροπορίας Στήβεν Ουίλσον (πρώην επικεφαλής της μονάδας ανάκτησης κατεστραμμένων σκαφών “Project Pounce”), ο ίδιος ο Δρ Βόλφ, ο πρωτεύων ανώτερός του στη CIA που δεν κατονομάζεται και άλλοι, είτε πέθαναν πρόσφατα είτε υποφέρουν από συγγενείς προς τον καρκίνο παθήσεις. Σύμπτωση;\n31. Μέσα από τα γενετικά πειράματά του διαπίστωσε, ότι κάποιοι άνθρωποι, περιλαμβανομένου και του ιδίου, έχουν εξωγήινους γονιδιακούς δείκτες (gene markers). << Πολλοί απ´ αυτούς που είναι ενεργά αναμεμιγμένοι στον χώρο των ΑΤΙΑ θα έχουν προφανώς αυτά τα γονίδια >>.\nb. Ο Συνεταιρισμός που έχει δημιουργηθεί από διάφορες φυλές Γκρίζων από το ηλιακό σύστημα του άστρου “ζ” του αστερισμού Reticulum (σ.τ.μ.: ελληνική ονομασία << Δίκτυ >>).\n33. Σε μια συμφωνία, την οποία έχει υπογράψει ο Συνεταιρισμός, υπάρχει μια << Υπεράνω Κορυφαίας Μυστικότητας >> διάταξη των Ηνωμένων Εθνών, που ορίζει ότι κανείς Ζητανός δεν επιτρέπεται να κυκλοφορεί ανάμεσα στο κοινό και να είναι θεατός από αυτό. Δυστυχώς ο φίλος του Δρα Βόλφ, ο Κόλτα, βρέθηκε κατά λάθος σε μια απαγορευμένη ζώνη και πυροβολήθηκε από έναν στρατιώτη.\nΒρήκε τον πληγωμένο «Γκρίζο» να κρύβεται στο διαμέρισμά του. << Έκρυψα τον Κόλτα στην ντουλάπα της κρεβατοκάμαράς μου λίγα λεπτά πριν εμφανιστούν στην πόρτα μου μέλη της CIA.\nΚατάφερα να φανώ αθώος και τους έδιωξα >>.\nΟ Δρ Βόλφ κάλεσε ένα φίλο γιατρό που γνώριζε γι´ αυτούς τους εξωγήινους. << Καταφέραμε να σώσουμε τη ζωή του Κόλτα.\nΟ μόλυβδος είναι τοξικός για τους Ζητανούς. Γι´ αυτό θα μπορούσε να έχει πεθάνει δηλητηριασμένος από το βλήμα παρά από το ίδιο το τραύμα >>.\n34. Τρεις φορές έχει αναβληθεί η υλοποίηση προτάσεων για δημοσιοποίηση – εν μέρει εξ αιτίας του περιστατικού στην S4 το 1975, που διέκοψε τις διαπραγματεύσεις με τους Γκρίζους και εν μέρει εξ αιτίας των τεραστίων επιπτώσεων στη θρησκεία και την παγκόσμια οικονομία. Η πρόσφατη παραδοχή περί ζωής στον Άρη είναι το θεμέλιο για μελλοντικές αποκαλύψεις. Ο Δρ Βόλφ είπε ότι σημαντικές δημοσιεύσεις θα συμβούν μεταξύ 2001 και 2005.\n35. Το Βατικανό είναι ιδιαίτερα ανήσυχο εν όψει αυτών των επερχόμενων ανακοινώσεων. Έχει ζητήσει από την Αμερικανική Κυβέρνηση να καθυστερήσει, κυρίως σε ότι αφορά στο ζήτημα της θρησκείας, ώστε να υπάρξει περισσότερος χρόνος γι´ αυτό να προετοιμαστεί. Ο Δρ Βόλφ είπε ότι ο Πάπας έχει αλλάξει τη Ρωμαιοκαθολική άποψη περί Θεού. << Η μελλοντική γραμμή θα είναι “Δεν είμαστε οι ίδιοι κατ´ εικόνα του Θεού αλλά οι ψυχές μας” >>.\n36. Είχε μιλήσει επί μακρόν στους εξωγήινους για τον Θεό και τον θάνατο. «Τα σώματά μας δεν είναι παρά δοχεία για την ψυχή. Όταν οι άνθρωποι πεθαίνουν η συνείδησή τους απλά μεταβαίνει σε μια άλλη διάσταση». Για τον Θεό ο Δρ Βόλφ είπε << Μερικοί εξωγήινοι ονομάζουν Θεό το Αιώνιο – τον δημιουργό πίσω από οτιδήποτε στο Σύμπαν >>. Για τον Ιησού Χριστό << Ήταν κοινή προσφορά εξωγήινων και γήινων, σταλμένη στη Γη σαν προσπάθεια τερματισμού της ανθρώπινης βίας >>. Είτε είσαι Ζητανός, Πλειάδιος, Αλταριανός, Άνθρωπος ή οτιδήποτε… έχουμε όλοι τον ίδιο Θεό, είμαστε όλοι οικογένεια.\n37. Η δημοσιευμένη ερευνητική εργασία του Δρα Στρέκερ, που προσδιορίζει τον ιό HIV/AIDS ως ανθρώπινο δημιούργημα, είναι σωστή. Η δορυφορική κυβέρνηση έχει ανακαλύψει ότι οι ιοί είναι κρυσταλλικοί στη δομή τους και, χρησιμοποιώντας τη σωστή συχνότητα, μπορεί να τους καταστρέψει.\n41. Η Γη είναι ένας από τους λίγους πλανήτες που δεν ελέγχουν το κλίμα τους. Ένας από τους λόγους που τα εξωγήινα σκάφη συντρίβονται στη διάρκεια κλιματικών ακροτήτων – ειδικότερα εκείνα που χρησιμοποιούν βαρυτική προώθηση. Ο Δρ Βόλφ είπε << Τα σκάφη τους δεν διαφέρουν από βάρκες σε μια βίαιη καταιγίδα, κλυδωνιζόμενα πάνω-κάτω στα μεγάλα κυλιόμενα βαρυτικά κύματα. Για να αντιμετωπίσουν αυτές τις δυσκολίες μερικοί εξωγήινοι περιβάλλουν τα σκάφη τους με ενέργεια πλάσματος ή πετούν δια-διαστασιακά διαμέσου μιας καταιγίδας >>.\n42. Ένας πλανήτης είναι μια ζώσα οντότητα με τη δική της συνείδηση. Οι εξωγήινοι επικοινωνούν με τους πλανήτες τους για να δημιουργήσουν μια αρμονική σχέση. Ο Δρ Βόλφ είπε << Μερικοί πλανήτες ανεγείρουν κτίρια από καθαρό πυρίτιο για τους κατοίκους τους από ασυμβατική αγάπη. Έχω δει και έχω κρατήσει αυτό το πυρίτιο. Έχω επίσης παρακολουθήσει τους Ζητανούς να επικοινωνούν με τη Γη >>.\n43. Οι εξωγήινοι είναι αγανακτισμένοι από το πόσο άσχημα μεταχειριζόμαστε τη Γη. Δεν μπορούν να καταλάβουν γιατί θέλουμε να την καταστρέψουμε. Πώς μπορούν οι πολυεθνικές να ληστεύουν συνεχώς αυτόν τον πλανήτη με τη λαιμαργία και την απληστία τους. Μια από τις αποστολές της Ομάδας Άλφακομ είναι << να εκτιμήσει αν μπορούμε να χρησιμοποιήσουμε την τεχνολογία των εξωγήινων για να επαναφέρουμε τη Γη στην παλιά παρθενική της κατάσταση της φυσικής ισορροπίας >>.\ng. Τον κλονισμό\nk. Τα αεροδιαστημικά κεραμικά\n45. Στους εξωγήινους αρέσουν πολλά πράγματα των ανθρώπων. Ο Δρ Βόλφ εξήγησε << Τους αρέσει ειδικά η μεγάλη μας φαντασία και δημιουργικότητα μαζί με την ικανότητα να έχουμε βαθιά όνειρα >>. Θα ήθελαν όμως να επιταχύνουν την πνευματική μας εξέλιξη.\n46. Πολλοί εξωγήινοι που επισκέπτονται τη Γη είναι πραγματικοί τουρίστες. Ενώ εμείς κάνουμε διακοπές σε άλλες χώρες, περισσότερο προηγμένα όντα επισκέπτονται άλλους κόσμους. << Συγκρινόμενη με τους πλείστους των πλανητών, η Γη είναι σχεδόν μοναδική με την τεράστια ποικιλομορφία της φύσης της, των πολιτισμών και των κατοίκων της. Καθώς οι πρωτόγονοι πλανήτες λιγοστεύουν, εμείς είμαστε μια δημοφιλής ατραξιόν >>.\n47. Μερικοί εξωγήινοι προτιμούν να ζουν υπόγεια, καθώς έτσι μπορούν να ελέγχουν το περιβάλλον ώστε να ταιριάζει στις ανάγκες τους. Επίσης χρησιμοποιούν ηλεκτρομαγνητική θωράκιση, στην οποία τα μόρια είναι τόσο πυκνά, ώστε τίποτε δεν μπορεί την διαπεράσει. Ο Δρ Βόλφ επεσήμανε << Δεν έχουμε ακόμη εξερευνήσει τους βαθύς ωκεανούς ή το εσωτερικό του φλοιού της Γης >>.\n48. Η Ομάδα Άλφακομ ανακάλυψε ότι πολλοί ανθρωπόμορφοι εξωγήινοι βρίσκονται τώρα ανάμεσά μας. Είπε << Μπορούν να αναπνέουν τον αέρα μας και στον δρόμο θα φαίνονταν ακριβώς όπως εμείς >>. Περίπου χίλιοι τύπου Νόρντικ ζουν μόνο στην Ισπανία.\n53. Οι Νόρντικς έχουν δυνατά μυαλά. Ο Δρ Βόλφ είπε << Μπορούν να ανοίξουν μια διαστασιακή πύλη μόνο με μια σκέψη και να εξαφανιστούν σωματικά. Το έχω δει αυτό να συμβαίνει. Ζουν σε ένα πολύ υψηλότερο επίπεδο από εμάς.\nΟι σκέψεις είναι ενέργεια και οι Νόρντικς χρησιμοποιούν μια συσκευή, που είτε τη φορούν είτε την έχουν σε μια τσέπη, η οποία ενισχύει αυτή την ενέργεια. Επίσης καλωδιώνουν κρυστάλλους για τον ίδιο σκοπό >>.\n54. Ένα απόγευμα του 1990 ένα εξωγήινο σκάφος, συνοδευόμενο από μαχητικά F-16, προσγειώθηκε στο Πουέρτο Ρίκο, σε μια πολυσύχναστη τουριστική τοποθεσία. Οι εξωγήινοι βγήκαν και περπάτησαν ανάμεσα στο πλήθος. Ο Δρ Βόλφ είπε << Ήταν μια άσκηση για να δοκιμαστεί η αντίδραση του κοινού >>.\nΟ κυβερνήτης αυτού του νησιού έγραψε μια επιστολή στον Πρόεδρο Μπους δηλώνοντας, << στην αρχή διασκεδάσαμε με όλες τις θεάσεις, όμως ύστερα ο κόσμος αγχώθηκε. Τι να τους πώ; >> Ο Πρόεδρος προώθησε αυτή την επιστολή στον Δρα Βόλφ. Ήταν τυπωμένη επάνω της, σε πολλά σημεία, η σφραγίδα “T52-EXEMPT (E)”, που σημαίνει ότι το έγγραφο αυτό δεν πρόκειται ποτέ να δημοσιοποιηθεί.\n55. Ενόσω σπούδαζε στο Μ.Ι.Τ. Για το δίπλωμά του στη Φυσική, ανακάλυψε μια νέα θεωρία για τη διαδικότητα κυμάτων/σωματιδίων, την οποία αργότερα ανέπτυξε σε δέσμη ουδετέρων σωματιδίων. Ο Δρ Βόλφ σχολίασε << Είχα ελπίσει και οραματιστεί, ότι αυτή η τεχνολογία θα χρησιμοποιείτο για τη θεραπεία του καρκίνου. Αντί αυτού χρησιμοποιήθηκε σαν όπλο, μέρος του προγράμματος SDI (Πόλεμος των Άστρων) >>.\n56. Οι εξωγήινοι του είπαν << Όλοι οι κόσμοι στον Γαλαξία είναι συνδεδεμένοι. Μια ατομική βόμβα σαν της Χιροσίμα μπορεί να επηρεάσει κάθε διαφορετικό πολιτισμό >>. Επίσης εξήγησαν << Η σκέψη είναι ενέργεια. Μπορεί να ληφθεί από άλλους κόσμους. Δεν υπάρχουν σύνορα πουθενά στον Γαλαξία >>.\n57. Η Μοσάντ, η υπηρεσία πληροφοριών του Ισραήλ, << έχει πολύ καλές σχέσεις με τους εξωγήινους και ειδικά με τους Σέμιτικς >>.\n58. Υπάρχει ένας ισχυρός ιστορικός δεσμός με τη χώρα.\n60. Μερικοί πιλότοι πολεμικών αεροσκαφών πειραματίζονται με τον νοητικό έλεγχο προκειμένου να κυβερνούν προηγμένα αεροσκάφη. Ο Δρ Βόλφ είπε << Μερικά εξωγήινα σκάφη είναι ζωντανά μεταφορικά μέσα, που έχουν την ικανότητα να διαιρούνται και να ανασχηματίζονται ( ΠΟΣΟ ΔΙΚΙΟ ΕΙΧΕ ΔΕΙΤΕ ΤΟ ΑΡΘΡΟ ΜΟΥ ΓΙΑ ΤΑ ΑΕΡΟΠΛΑΝΑ ΠΟΥ ΑΛΑΖΟΥΝ ΜΟΡΦΗ ΕΝ ΠΤΗΣΗ ). Αυτά τα σκάφη είναι επίσης ικανά να ανταποκριθούν σε εντολές που τους δίνονται μέσω της σκέψης >>.\n61. Η υπόγεια βάση στην Περιοχή 51είναι μια πόλη με την έκταση του Rhode Island, η οποία συνεχίζει να μεγαλώνει και έχει μια αδελφή βάση, την S4, περίπου δώδεκα χιλιόμετρα μακρυά και άλλη μία που ονομάζεται Indian Springs. Απασχολεί εκατοντάδες εργαζόμενους πολίτες και στρατιωτικούς, και έχει τουλάχιστον οκτώ διαφορετικά “μαύρα προγράμματα” σε εξέλιξη, με ετήσια χρηματοδότηση δύο δισεκατομμυρίων δολαρίων.\nΥπάρχουν αυστηρά μέτρα ασφάλειας εξωτερικά, στο εσωτερικό επικρατεί στρατιωτικός νόμος και φρουρείται από περιπόλους επίλεκτων φρουρών. Μερικοί επιστήμονες ζουν στη βάση για έξι μήνες κάθε φορά. Ενώ τα υπνοδωμάτιά τους είναι ενός βασικού τύπου, οι εξωγήινοι ζουν στα δικά τους θαυμαστής σχεδίασης διαμερίσματα. Υπάρχουν επίσης εμπορικά πολυκαταστήματα, καταστήματα στρατιωτικού τύπου και περιοχές αναψυχής με πισίνες, γυμναστήρια και γήπεδα μπάσκετ. Η τροφή είναι εξαιρετική.\n62. Οι επιστήμονες της δορυφορικής κυβέρνησης έχουν δημιουργήσει με επιτυχία ενέργεια μηδενικού σημείου (zero point energy) και ψυχρή σύντηξη (cold fusion). << Χρειάζεται να υπάρξει μια ομαλή μετάβαση σ´ αυτές τις νέες επιστήμες. Αλλιώς η παγκόσμια οικονομία κινδυνεύει να καταρρεύσει >>\nΑπίστευτα έτσι; Και όμως καλοί μου φίλοι δεν είναι καθόλου απίστευτα γιατί είναι η ωμή πραγματικότητα, φανταστείτε ότι αυτά που είπαν και οι δυο είναι το 10%!!!! Μέχρι την επόμενη φορά να είστε όλοι καλά και να θυμάστε.\nΑναρτήθηκε από ΠΟΠΗ ΣΟΥΦΛΗ στις 1:32 π.μ.\nΕτικέτες ΠΕΡΙΕΡΓΑ, ΠΡΩΤΑ ΘΕΜΑΤΑ, TOP, UFO\nΑνώνυμος 14 Ιουνίου 2017 - 8:05 π.μ.\nΓινατε πιστευτοι , δεν χρειαζεται να γραψετε περισσοτερα , περιμενουμε τα ουφο να μας οδηγησουν τελεια , οπως η παλαια διαθηκη , οπως οι κυβερνησεις , [δεν γελαμε εδω ] , και οπως αρκετοι θεοσταλτοι. τι θα κανει τελικα ο θεος με τα ουφο ? θα τα συγχωρεσει , θα τα τιμωρησει η'' θα τα βαλει και αυτα σε κορνιζες για προσκυνημα ? Η απαντησεις παρακαλω αμεσες και καθαρες ,διοτι ετοιμαζω τις καινουργιες προσευχες.\nΑνώνυμος 15 Ιουνίου 2017 - 1:01 π.μ.\nΤην κατσαμε την βαρκα πατριωτη,μαζευω μολυβδο για τους ζητα και χαλκο για τους δρακοντιους με τους αλλους τους γοριλοτετοιους που σε τρωνε ζωντανο τι να παρουμε?καιμετα μου λες εμενα τι κρυβεται απο πισω τις τραπεζες τις κυβερνησεις τις λεσχες μπιλντεμπεργκ κλαμπ ρωμης ποιος δολοφονησε ποιον,ειπε τιποτα για τον δρακουμελ?ρε μηπως ηταν και αυτος γοριλοτετοιος?παντως εχει γραφθει βιβλιο για την μαχη στο ντουλτσε το 1979 ρε ετσι και βγουν αυτοι επανω ποσοι θα μεινουν στον τοπο,μια φορα ειδα βριλ στην πεντελη και επαθα σοκ,γλυτωσα το εμφραγμα γιατι ηδη ειχα αρχισει να εχω ενημερωση σε αυτα τα θεματα,ενας σεκιουριτας σε βραδυνη του περιπολια στα πρωην αλεξ πακ στη λεωφ. μαραθωνος στο πικερμι, κοντεψε να μεινει στον τοπο, ενα βραδυ απο την τρομαρα του\nΑνώνυμος 15 Ιουνίου 2017 - 1:46 π.μ.\n"Αν δεν πιστεύετε σε κάτι, δεν πάει να πει αυτό το κάτι ότι δεν υπάρχει!!!!" (sic)\nΟμοίως : αν πιστεύετε σε κάτι, δεν πάει να πει ότι αυτό το κάτι υπάρχει...\nΚΑΡΟΛΟΣ ΠΑΠΟΥΛΙΑΣ (1) ΚΥΒΕΡΝΗΣΗ ΠΑΣΟΚ. ΜΝΗΜΟΝΙΟ ΔΝΤ (1) ΚΥΒΕΡΝΗΣΗ ΠΑΣΟΚ.ΑΝΤΩΝΗΣ ΣΑΜΑΡΑΣ (1) ΚΥΒΕΡΝΗΣΗ ΠΑΣΟΚ.ΑΠΟΚΑΛΥΨΕΙΣ (3) ΚΥΒΕΡΝΗΣΗ ΠΑΣΟΚ.ΓΙΩΡΓΟΣ ΠΑΠΑΝΔΡΕΟΥ (1) ΚΥΒΕΡΝΗΣΗ ΠΑΣΟΚ.ΕΙΔΗΣΕΙΣ (1) ΚΥΒΕΡΝΗΣΗ ΠΑΣΟΚ.ΕΚΛΟΓΕΣ (1) ΚΥΒΕΡΝΗΣΗ ΠΑΣΟΚ.ΕΛΛΗΝΙΚΗ ΟΙΚΟΝΟΜΙΑ (2) ΚΥΒΕΡΝΗΣΗ ΠΑΣΟΚ.ΝΕΑ ΔΗΜΟΚΡΑΤΙΑ (1) ΚΥΒΕΡΝΗΣΗ ΠΑΣΟΚΑΝΤΙΣΤΑΣΗ (2) ΚΥΒΕΡΝΗΣΗ ΠΑΣΟΚΑΠΟΚΑΛΥΨΕΙΣ (4) ΚΥΒΕΡΝΗΣΗ ΠΑΣΟΚΓΙΩΡΓΟΣ ΠΑΠΑΝΔΡΕΟΥ (6) ΚΥΒΕΡΝΗΣΗ ΠΑΣΟΚΙ (2) ΚΥΒΕΡΝΗΣΗ ΠΑΣΟΚΚ (1) ΚΥΒΕΡΝΗΣΗ ΠΑΣΟΚΤΟΠΙΚΗ ΑΥΤΟΔΙΟΙΚΗΣΗ (17) ΚΥΒΕΡΝΗΣΗ ΠΑΣΟΛ (1) ΚΥΒΕΡΝΗΣΗ ΠΑΣΟΠΚ (1) ΚΥΒΕΡΝΗΣΗ ΠΑΣΟΣΚ (1) ΚΥΒΕΡΝΗΣΗ ΣΑΜΑΡ ΒΕΝΙΖΕΛΟΥ (2) ΚΥΒΕΡΝΗΣΗ ΣΑΜΑΡ/Α ΒΕΝΙΖΕΛΟΥ (1) ΚΥΒΕΡΝΗΣΗ ΣΑΜΑΡΑ - ΒΕΝΙΖΕΛΟΥ (2) ΚΥΒΕΡΝΗΣΗ ΣΑΜΑΡΑ Β ΕΝΙΖΕΛΟΥ (1) ΚΥΒΕΡΝΗΣΗ ΣΑΜΑΡΑ Β/ΕΝΙΖΕΛΟΥ (1) ΚΥΒΕΡΝΗΣΗ ΣΑΜΑΡΑ ΒΕΙΖΕΛΟΥ (1) ΚΥΒΕΡΝΗΣΗ ΣΑΜΑΡΑ ΒΕΝΙΕΛΟΥ (3) ΚΥΒΕΡΝΗΣΗ ΣΑΜΑΡΑ ΒΕΝΙΖΕΛΛΟΥ (1) ΚΥΒΕΡΝΗΣΗ ΣΑΜΑΡΑ ΒΕΝΙΖΕΛΟΛΥ (2) ΚΥΒΕΡΝΗΣΗ ΣΑΜΑΡΑ ΒΕΝΙΖΕΛΟΣ (4) ΚΥΒΕΡΝΗΣΗ ΣΑΜΑΡΑ ΒΕΝΙΖΕΛΟΥ (2347) ΚΥΒΕΡΝΗΣΗ ΣΑΜΑΡΑ ΒΕΝΙΖΕΛΟΥ. (1) ΚΥΒΕΡΝΗΣΗ ΣΑΜΑΡΑ ΒΕΝΙΖΕΛΟΥΣ (4) ΚΥΒΕΡΝΗΣΗ ΣΑΜΑΡΑ ΒΕΝΙΖΕΟΥ (1) ΚΥΒΕΡΝΗΣΗ ΣΑΜΑΡΑ ΒΕΝΙΖΛΟΥ (8) ΚΥΒΕΡΝΗΣΗ ΣΑΜΑΡΑ ΒΕΝΙΖΟΥ (2) ΚΥΒΕΡΝΗΣΗ ΣΑΜΑΡΑΣ ΒΕΝΙΖΕΛΟΣ (5) ΚΥΒΕΡΝΗΣΗ ΣΑΜΑΡΑΣ ΒΕΝΙΖΕΛΟΥ (1) ΚΥΒΕΡΝΗΣΗ ΣΑΣΜΑΡΑ ΒΕΝΙΖΕΛΟΥ (1) ΚΥΒΕΡΝΗΣΗ ΣΠΑΣΟΚ (1) ΚΥΒΕΡΝΗΣΗ ΣΤΣΙΠΡΑ ΚΑΜΜΕΝΟΥ (1) ΚΥΒΕΡΝΗΣΗ ΣΩΤΗΡΙΑΣ (1) ΚΥΒΕΡΝΗΣΗ ΤΙΠΡΑ ΚΑΜΜΕΝΟΥ (2) ΚΥΒΕΡΝΗΣΗ ΤΣΙ (1) ΚΥΒΕΡΝΗΣΗ ΤΣΙΙΠΡΑ ΚΑΜΜΕΝΟΥ (1) ΚΥΒΕΡΝΗΣΗ ΤΣΙΠΑ ΚΑΜΜΕΝΟΥ (3) ΚΥΒΕΡΝΗΣΗ ΤΣΙΠΑΡΑ ΚΑΜΜΕΝΟΥ (4) ΚΥΒΕΡΝΗΣΗ ΤΣΙΠΡ ΚΑΜΜΕΝΟΥ (3) ΚΥΒΕΡΝΗΣΗ ΤΣΙΠΡΑ (2) ΚΥΒΕΡΝΗΣΗ ΤΣΙΠΡΑ ΑΜΕΝΟΥ (1) ΚΥΒΕΡΝΗΣΗ ΤΣΙΠΡΑ ΑΜΜΕΝΟΥ (3) ΚΥΒΕΡΝΗΣΗ ΤΣΙΠΡΑ ΚΑΜΕΜΕΝΟΥ (1) ΚΥΒΕΡΝΗΣΗ ΤΣΙΠΡΑ ΚΑΜΕΝΝΟΥ (1) ΚΥΒΕΡΝΗΣΗ ΤΣΙΠΡΑ ΚΑΜΕΝΟΥ (10) ΚΥΒΕΡΝΗΣΗ ΤΣΙΠΡΑ ΚΑΜΜΕΝΛΟΥ (5) ΚΥΒΕΡΝΗΣΗ ΤΣΙΠΡΑ ΚΑΜΜΕΝΛΟΥ ΜΑΚΕΔΟΝΙΚΟ (1) ΚΥΒΕΡΝΗΣΗ ΤΣΙΠΡΑ ΚΑΜΜΕΝΟ (1) ΚΥΒΕΡΝΗΣΗ ΤΣΙΠΡΑ ΚΑΜΜΕΝΟΛΥ (10) ΚΥΒΕΡΝΗΣΗ ΤΣΙΠΡΑ ΚΑΜΜΕΝΟΣ (1) ΚΥΒΕΡΝΗΣΗ ΤΣΙΠΡΑ ΚΑΜΜΕΝΟΥ (8548) ΚΥΒΕΡΝΗΣΗ ΤΣΙΠΡΑ ΚΑΜΜΕΝΟΥΣ (1) ΚΥΒΕΡΝΗΣΗ ΤΣΙΠΡΑ ΚΑΜΜΕNΟΥ (1) ΚΥΒΕΡΝΗΣΗ ΤΣΙΠΡΑ ΚΜΜΕΝΟΥ (1) ΚΥΒΕΡΝΗΣΗ ΤΣΙΠΡΑΚΑΜΜΕΝΟΥ (5) ΚΥΒΕΡΝΗΣΗ ΤΣΙΠΡΑΣ ΚΑΜΜΕΝΟΣ (11) ΚΥΒΕΡΝΗΣΗ ΤΣΠΡΑ ΚΑΜΜΕΝΟΥ (7) ΚΥΒΕΡΝΗΣΗΔΩΣΙΛΟΓΩΝ (2) ΚΥΒΕΡΝΗΣΗΕΘΝΙΚΗΣ ΠΡΟΔΟΣΙΑΣ (1) ΚΥΒΕΡΝΗΣΗΗ ΠΑΣΟΚ (1) ΚΥΒΕΡΝΗΣΗΞ ΠΑΣΟΚ (2) ΚΥΒΕΡΝΗΣΗΠΑΣΟΚ (3) ΚΥΒΕΡΝΗΣΗΣΑΜΑΡΑ ΒΕΝΙΖΕΛΟΥ (1) ΚΥΒΕΡΝΗΣΗΣΗ ΕΘΝΙΚΗΣ ΠΡΟΔΟΣΙΑΣ (1) ΚΥΒΕΡΝΗΣΗΤΣΙΠΡΑ ΚΑΜΜΕΝΟΥ (3) ΚΥΒΕΡΝΣΗ ΕΘΝΙΚΗΣ ΠΡΟΔΟΣΙΑΣ (1) ΚΥΒΕΡΝΣΗ ΣΑΜΑΡΑ ΒΕΝΙΖΕΛΟΥ (2) ΚΥΒΕΡΝΣΗΣΗ ΔΩΣΙΛΟΓΩΝ (1) ΚΥΒΕΡΝΣΗΣΗ ΣΑΜΑΡΑ ΒΕΝΙΖΕΛΟΥ (1) ΚΥΒΕΡΡΝΗΣΗ ΔΩΣΙΛΟΓΩΝ (3) ΚΥΒΕΡΡΝΗΣΗ ΕΘΝΙΚΗΣ ΠΡΟΔΟΣΙΑΣ (1) ΚΥΒΕΡΡΝΗΣΗ ΕΘΝΙΚΗΣ ΣΩΤΗΡΙΑΣ (1) ΚΥΒΕΡΡΝΗΣΗ ΠΑΣΟΚ (1) ΚΥΒΕΡΡΝΗΣΗ ΣΑΜΑΡΑ ΒΕΝΙΖΕΛΟΥ (1) ΚΥΒΕΡΡΝΗΣΗ ΤΣΙΠΡΑ ΚΑΜΜΕΝΟΥ (3) ΚΥΒΕΡΤΝΗΣΗ ΤΣΙΠΡΑ ΚΑΜΜΕΝΟΥ (1) ΚΥΒΡΕΡΝΗΣΗ ΔΩΣΙΛΟΓΩΝ (2) ΚΥΒΡΕΡΝΗΣΗ ΠΑΣΟΚ (2) ΚΥΒΡΕΡΝΗΣΗ ΤΣΙΠΡΑ ΚΑΜΜΕΝΟΥ (3) ΚΥΒΡΝΗΣΗ ΔΩΣΙΛΟΓΩΝ (3) ΚΥΒΡΝΗΣΗ ΠΑΣΟΚ (7) ΚΥΒΡΝΗΣΗ ΣΑΜΑΡΑ ΒΕΝΙΖΕΛΟΥ (4) ΚΥΒΡΝΗΣΗ ΤΣΙΠΡΑ ΚΑΜΜΕΝΟΥ (2) ΚΥΒΩΕΡΝΗΣΗ ΔΩΣΙΛΟΓΩΝ (2) ΚΥΒΩΕΡΝΗΣΗ ΕΘΝΙΚΗΣ ΠΡΟΔΟΣΙΑΣ (1) ΚΥΒΩΕΡΝΗΣΗ ΤΣΙΠΡΑ ΚΑΜΜΕΝΟΥ (3) ΚΥΓΒΕΡΝΗΣΗ ΣΑΜΑΡΑ ΒΕΝΙΖΕΛΟΥ (1) ΚΥΕ3ΡΝΗΣΗ ΣΑΜΑΡΑ ΒΕΝΙΖΕΛΟΥ (1) ΚΥΕΡΝΗΣΗ ΔΩΣΙΛΟΓΩΝ (1) ΚΥΕΡΝΗΣΗ ΤΣΙΠΡΑ ΚΑΜΜΕΝΟΥ (1) ΚΥΗΠΡΟΣ (8) ΚΥΜΒΕΡΝΗΣΗ ΤΣΙΠΡΑ ΚΑΜΜΕΝΟΥ (1) ΚΥΝΕΡΝΗΣΗ ΣΑΜΑΡΑ ΒΕΝΙΖΕΛΟΥ (1) ΚΥΠ (1) ΚΥΠ4ΡΟΣ (1) ΚΥΠΡΙΑΚΟ (1) ΚΥΠΡΙΑΚΟ ΜΝΗΜΟΝΙΟ (72) ΚΥΠΡΟ (1) ΚΥΠΡΟΣ (1353) ΚΥΠΡΟΣΚΥΒΕΡΝΗΣΗ ΔΩΣΙΛΟΓΩΝ (1) ΚΥΡΑ ΤΗΣ ΡΩ (3) ΚΥΡΒΕΡΝΗΣΗ ΤΣΙΠΡΑ ΚΑΜΜΕΝΟΥ (1) ΚΥΡΙΑΚΗ ΠΑΠΑΔΟΠΟΥΛΟΥ (1) ΚΥΡΙΑΚΟΛΣ ΓΚΙΚΑΣ (1) ΚΥΡΙΑΚΟΣ ΓΚΙΚΑΣ (1) ΚΥΡΙΑΚΟΣ ΜΗΤΣΟΤΑΚΗΣ (1) ΚΥΡΙΑΚΟΣ ΒΕΛΟΠΟΥΛΟΣ (34) ΚΥΡΙΑΚΟΣ ΒΕΛΟΠΌΥΛΟΣ (2) ΚΥΡΙΑΚΟΣ ΓΚΙΚΑΣ (88) ΚΥΡΙΑΚΟΣ ΜΗΤΣΟΤΑΚΗΣ (274) ΚΥΡΙΑΚΟΣ ΤΟΜΠΡΑΣ (5) ΚΥΡΙΑΚΟΣ ΤΡΑΓΚΑΣ (1) ΚΥΡΟΣ (1) ΚΥΡΠΟΣ (1) ΚΥΩΒΕΡΝΗΣΗ ΤΣΙΠΡΑ ΚΑΜΜΕΝΟΥ (1) ΚΩΝΣΤΑΝΤΙΙΝΟΥΠΟΛΗ (1) ΚΩΝΣΤΑΝΤΙΝΟΣ ΚΑΡΑΜΑΝΛΗΣ (1) ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ (2) ΚΩΝΣΤΑΝΤΙΝΟΣ ΒΑΡΔΑΚΑΣ (65) ΚΩΝΣΤΑΝΤΙΝΟΣ ΒΑΡΔΑΚΣΣ (1) ΚΩΝΣΤΑΝΤΙΝΟΣ ΔΑΦΕΡΜΟΣ (14) ΚΩΝΣΤΑΝΤΙΝΟΣ ΚΑΡΑΘΕΟΔΩΡΗ (1) ΚΩΝΣΤΑΝΤΙΝΟΣ ΚΑΡΑΜΑΝΛΗΣ (113) ΚΩΝΣΤΑΝΤΙΝΟΣ ΚΑΡΑΜΑΝΛΗΣ.ΕΥΡΩΠΑΙΚΗ ΕΝΩΣΗ (1) ΚΩΝΣΤΑΝΤΙΝΟΣ ΚΟΥΚΙΔΗΣ (1) ΚΩΝΣΤΑΝΤΙΝΟΣ ΚΩΝΣΤΑΝΤΙΝΙΔΗΣ (4) ΚΩΝΣΤΑΝΤΙΝΟΣ ΛΕΒΑΝΤΗΣ (1) ΚΩΝΣΤΑΝΤΙΝΟΣ ΛΟΥΡΑΝΤΟΣ (1) ΚΩΝΣΤΑΝΤΙΝΟΣ ΜΑΝΙΚΑΣ (1) ΚΩΝΣΤΑΝΤΙΝΟΣ ΜΗΤΣΟΤΑΚΗΣ (170) ΚΩΝΣΤΑΝΤΙΝΟΣ ΜΙΧΑΛΟΣ (1) ΚΩΝΣΤΑΝΤΙΝΟΣ ΜΠΟΓΔΑΝΟΣ (2) ΚΩΝΣΤΑΝΤΙΝΟΣ ΠΛΕΥΡΗΣ (13) ΚΩΝΣΤΑΝΤΙΝΟΣ ΠΟΛΥΧΡΟΝΟΠΟΥΛΟΣ (1) ΚΩΝΣΤΑΝΤΙΝΟΣ ΡΩΜΑΝΟΣ (3) ΚΩΝΣΤΑΝΤΙΝΟΣ ΤΕΡΖΗΣ (1) ΚΩΝΣΤΑΝΤΙΝΟΣ ΦΡΑΓΚΟΣ (1) ΚΩΝΣΤΑΝΤΙΝΟΣ ΧΟΛΕΒΑΣ (1) ΚΩΝΣΤΑΝΤΙΝΟΥΠΟΛΗ (28) ΚΩΝΣΤΑΝΤΙΟΣ ΚΑΡΑΜΑΝΛΗΣ (1) ΚΩΝΤΑΝΤΙΝΟΣ ΒΑΡΔΑΚΑΣ (1) ΚΩΝΤΣΑΝΤΙΝΟΣ ΒΑΡΔΑΚΑΣ (1) ΚΩΝΤΣΑΝΤΙΝΟΣ ΚΑΡΑΜΑΝΛΗΣ (1) ΚΩΠΗΛΑΤΟΔΡΟΜΙΟ (11) ΚΩΣ (2) ΚΩΣΝΤΑΝΤΙΝΟΣ ΚΑΡΑΜΑΝΛΗΣ (3) ΚΩΣΝΤΑΝΤΙΝΟΣ ΜΗΤΣΟΤΑΚΗΣ (2) ΚΩΣΤΑ ΑΓΓΕΛΑΚΗΣ (1) ΚΩΣΤΑ ΒΑΞΕΒΑΝΗΣ (3) ΚΩΣΤΑ ΓΑΒΡΟΒΛΟΥ (1) ΚΩΣΤΑ ΚΑΡΑΜΑΝΛΗΣ (3) ΚΩΣΤΑ ΜΗΤΣΟΤΑΚΗΣ (1) ΚΩΣΤΑ ΣΗΜΙΤΗΣ (2) ΚΩΣΤΑΝΤΙΝΙΔΗΣ ΚΩΝΣΤΑΝΤΙΝΟΣ (1) ΚΩΣΤΑΝΤΙΝΟΣ ΚΑΡΑΜΑΝΛΗΣ (7) ΚΩΣΤΑΝΤΙΝΟΣ ΜΗΤΣΟΤΑΚΗΣ (4) ΚΩΣΤΑΣ ΗΜΙΤΗΣ (1) ΚΩΣΤΑΣ ΜΗΤΣΟΤΑΚΗΣ (1) ΚΩΣΤΑΣ ΑΓΓΕΛΑΚΗΣ (33) ΚΩΣΤΑΣ ΑΡΒΑΝΙΤΗΣ (1) ΚΩΣΤΑΣ ΒΑΞΕΒΑΝΗΣ (96) ΚΩΣΤΑΣ ΓΑΒΡΑΣ (2) ΚΩΣΤΑΣ ΓΑΒΡΟΒΛΟΥ (1) ΚΩΣΤΑΣ ΓΑΒΡΟΓΛΟΥ (24) ΚΩΣΤΑΣ ΓΙΟΒΑΝΟΠΟΥΛΟΣ (1) ΚΩΣΤΑΣ ΓΟΥΙΛΣ (1) ΚΩΣΤΑΣ ΓΟΥΛΣ (1) ΚΩΣΤΑΣ ΔΑΦΕΡΜΟΣ (2) ΚΩΣΤΑΣ ΔΕΡΜΙΤΖΑΚΗΣ (1) ΚΩΣΤΑΣ ΖΟΥΡΑΡΗΣ (23) ΚΩΣΤΑΣ ΗΛΙΑΚΗΣ (8) ΚΩΣΤΑΣ ΗΣΥΧΟΣ (1) ΚΩΣΤΑΣ ΚΑΖΑΚΟΣ (2) ΚΩΣΤΑΣ ΚΑΡΑΜΑΝΛΗΣ (550) ΚΩΣΤΑΣ ΚΑΡΜΑΝΛΗΣ (3) ΚΩΣΤΑΣ ΚΑΡΤΑΜΑΝΛΗΣ (1) ΚΩΣΤΑΣ ΚΑΤΣΙΚΗΣ (5) ΚΩΣΤΑΣ ΚΙΛΤΙΔΗΣ (1) ΚΩΣΤΑΣ ΛΑΛΙΩΤΗΣ (25) ΚΩΣΤΑΣ ΛΑΠΑΒΙΤΣΑΣ (14) ΚΩΣΤΑΣ ΜΑΡΚΟΠΟΥΛΟΣ (1) ΚΩΣΤΑΣ ΜΗΤΟΤΑΚΗΣ (1) ΚΩΣΤΑΣ ΜΗΤΡΟΤΑΚΗΣ (1) ΚΩΣΤΑΣ ΜΗΤΣΟΤΑΚΗΣ (59) ΚΩΣΤΑΣ ΜΠΑΚΟΓΙΑΝΝΗΣ (9) ΚΩΣΤΑΣ ΜΠΑΛΑΦΑΣ (1) ΚΩΣΤΑΣ ΜΠΑΡΜΑΠΡΟΥΣΗΣ (1) ΚΩΣΤΑΣ ΜΠΑΡΜΠΑΡΟΥΣΗΣ (14) ΚΩΣΤΑΣ ΜΠΕΗΣ (2) ΚΩΣΤΑΣ ΜΠΟΥΤΣΙΚΟΣ (2) ΚΩΣΤΑΣ ΠΑΠΑΓΕΩΡΓΙΟΥ (1) ΚΩΣΤΑΣ ΠΑΣΣΑΡΗΣ (2) ΚΩΣΤΑΣ ΠΛΕΥΡΗΣ (2) ΚΩΣΤΑΣ ΠΟΛΙΤΙΚΗ (1) ΚΩΣΤΑΣ ΣΑΡΜΑΣ (1) ΚΩΣΤΑΣ ΣΗΙΤΗΣ (2) ΚΩΣΤΑΣ ΣΗΜΙΤΗΣ (391) ΚΩΣΤΑΣ ΣΗΜΙΤΗΣ.ΓΙΩΡΓΟΣ ΠΑΠΑΝΔΡΕΟΥ (1) ΚΩΣΤΑΣ ΣΗΜΙΤΗΣ.ΚΥΒΕΡΝΗΣΗ ΠΑΣΟΚ (1) ΚΩΣΤΑΣ ΣΗΜΤΗΣ (1) ΚΩΣΤΑΣ ΣΗΜΤΙΗΣ (1) ΚΩΣΤΑΣ ΣΚΑΝΔΑΛΙΔΗΣ (1) ΚΩΣΤΑΣ ΤΖΑΒΑΡΑΣ (1) ΚΩΣΤΑΣ ΤΣΑΛΙΚΙΔΗΣ (7) ΚΩΣΤΑΣ ΦΩΤΑΚΗΣ (1) ΚΩΣΤΑΣ ΧΑΤΖΗΔΑΚΗΣ (1) ΚΩΣΤΑΣ ΧΑΤΖΗΚΩΣΤΑΣ (6) ΚΩΣΤΑΣ ΧΡΥΣΟΓΟΝΟΣ (17) ΚΩΣΤΑΣ-ΤΑΥΡΟΣ (1) ΚΩΣΤΗΣ ΣΤΑΦΑΝΟΠΟΥΛΟΣ (2) ΚΩΣΤΗΣ ΣΤΕΦΑΝΟΠΟΥΛΟΣ (13) ΚΩΣΤΣ ΣΗΜΙΤΗΣ (2) ΚΩΣΤHΣ ΣΤΕΦΑΝΟΠΟΥΛΟΣ (5) Λ. ΚΟΥΡΗΣ (1) Λ. ΡΑΚΙΝΤΖΗΣ (2) Λ.Ε.Π.Ε.Ν. (2) ΛΑΓΚΑΡΝΤ (5) ΛΑΕ (1) ΛΑΘΡΕΜΠΟΡΙΟ (14) ΛΑΘΡΟΜΕΤΑΝΑΣΤΕΣ (1) ΛΑΙΚΕΣ ΑΓΟΡΕΣ (1) ΛΑΙΚΗ ΣΥΠΕΙΡΩΣΗ (1) ΛΑΙΚΗ ΣΥΣΠΕΙΡΩΣΗ (3) ΛΑΪΚΗ ΣΥΣΠΕΙΡΩΣΗ (2) ΛΑΪΚΗ ΣΥΣΠΕΙΡΩΣΗ ΜΑΡΑΘΩΝΑ (1) ΛΑΙΚΗ ΣΥΣΠΕΙΡΩΣΗ ΠΕΡΙΦΕΡΕΙΑΣ (1) ΛΑΙΚΗ ΣΥΣΠΕΙΡΩΣΗ ΡΑΦΗΝΑΣ ΠΙΚΕΡΜΙΟΥ (2) ΛΑΪΝΟΠΟΥΛΟΣ (1) ΛΑΚΗΣ ΛΑΖΟΠΟΥΛΟΣ (21) ΛΑΜΟΓΙΑ (9) ΛΑΜΠΗΣ ΤΑΓΜΑΤΑΡΧΗΣ (1) ΛΑΟΣ (304) ΛΑΟΣ.ΚΥΒΕΡΝΗΣΗ ΕΘΝΙΚΗΣ ΠΡΟΔΟΣΙΑΣ (1) ΛΑΡΚΟ (4) ΛΑΤΣΗΣ (3) ΛΑΥΡΕΝΤΗΣ ΛΑΥΡΕΝΤΙΑΔΗΣ (6) ΛΑΥΡΙΟ (3) ΛΑΥΡΙΟ ΜΟΛΥΒΔΟΣ (1) ΛΑΦΑΖΑΝΗΣ (1) ΛΕΑΝΔΡΟΣ ΡΑΚΙΝΤΖΗΣ (4) ΛΕΒΙΑΘΑΝ (1) ΛΕΓΕΩΝΑ ΤΩΝ ΞΕΝΩΝ (1) ΛΕΓΚΑ ΤΟΥ ΒΟΡΡΑ (1) ΛΕΛΑ ΚΑΡΑΓΙΑΝΝΗ (1) ΛΕΝΑ ΠΑΝΑΡΙΤΗ (1) ΛΕΝΙΝ (7) ΛΕΞΗΣ ΤΣΙΠΡΑΣ (3) ΛΕΡΑΤΕΑ ΧΥΤΑ (2) Λερατέα ΧΥΤΑ (1) ΛΕΣΧΗ ΜΠ[ΛΝΤΕΜΠΕΡΓΚ (1) ΛΕΣΧΗ ΜΠΙΛΝΤΕΜΕΡΓΚ (1) ΛΕΣΧΗ ΜΠΙΛΝΤΕΜΠΕΓΚ (4) ΛΕΣΧΗ ΜΠΙΛΝΤΕΜΠΕΡΓΚ (111) ΛΈΣΧΗ ΜΠΙΛΝΤΕΜΠΕΡΓΚ (1) ΛΕΣΧΗ ΜΠΙΛΝΤΕΜΠΕΡΕΓΚ (1) ΛΕΣΧΗ ΜΠΙΛΝΤΕΜΠΡΕΡΓΚ (1) ΛΕΣΧΗ ΜΠΙΛΝΤΕΡΜΠΕΓΚ (1) ΛΕΣΧΗ ΜΠΙΛΝΤΕΡΜΠΕΡΓΚ (7) ΛΕΣΧΗ ΣΑΦΑΡΙ (1) ΛΕΣΧΗ ΤΩΝ ΠΑΡΙΣΙΩΝ (1) ΛΕΥΚΗ ΒΙΒΛΟΣ (1) ΛΕΥΚΗ ΦΥΛΗ (1) ΛΕΥΚΟΡΩΣΙΑ (2) ΛΕΥΤΕ4ΡΗΣ ΠΑΝΟΥΣΗΣ (1) ΛΕΥΤΕΡΗΣ ΠΑΝΟΛΥΣΗΣ (3) ΛΕΥΤΕΡΗΣ ΠΑΝΟΥΣΗ (2) ΛΕΥΤΕΡΗΣ ΠΑΝΟΥΣΗΣ (367) ΛΕΥΤΕΡΗΣ ΡΗΝΟΣ (1) ΛΕΩΝΙΔΑ (2)


Κύπελλο Ελλάδας: Προκρίθηκαν τα φαβορί | archive , αθλητικα , ελλάδα | ΕΘΝΙΚΟΣ ΚΗΡΥΞ\nΠρόκριση Αστέρα, απόλυση Χιμένεθ Αν και «καρδιοχτύπησε», ο Αστέρας Τρίπολης κατέβαλε την αντίσταση του μαχητικού Πλατανιά και προκρίθηκε στους «16» του Κυπέλλου Ελλάδας. Οι Αρκάδες, οι οποίοι είχαν επικρατήσει στην πρώτη αναμέτρηση με 1-0 στην Κρήτη, νίκησαν σήμερα 3-2 τον Πλατανιά στην παράταση στο «Θεόδωρος Κολοκοτρώνης», στον αγώνα ρεβάνς για τον 5ο γύρο της διοργάνωσης, και πήραν το «εισιτήριο» για την επόμενη φάση. Αξίζει να σημειωθεί ότι οι φιλοξενούμενοι τελείωσαν τον αγώνα με δέκα παίκτες, λόγω αποβολής του Καραγκούνη με δεύτερη κίτρινη κάρτα στο 115’. Ο Πλατανιάς ισοφάρισε το σκορ του πρώτου αγώνα με το πέναλτι του Λουκίνα στο 13’ κι έχασε και άλλες ευκαιρίες για να διευρύνει το προβάδισμά του. Από την πλευρά τους, οι Αρκάδες, οι οποίοι είχαν δοκάρι στο 75’ με την κεφαλιά του Σουάρεθ, ισοφάρισαν στο πρώτο λεπτό της παράτασης με τον Ιγκλέσιας. Ο Μιγκέλ Μπιανκόνι στο 102’ έδωσε εκ νέου το προβάδισμα στον Πλατανιά, ωστόσο ο Ιγκλέσιας «λύτρωσε» τον Αστέρα στο 112’, καθώς ευστόχησε σε πέναλτι και «έγραψε» το 2-2, ενώ ο Λουίς Φερνάντεθ διαμόρφωσε το τελικό 3-2 στο 120’.\nΠαρελθόν από τον Αστέρα ο Μπόρχα Χιμένεθ Λίγη ώρα μετά την αγχώδη πρόκριση της ομάδας της επί του Πλατανιά στον θεσμό του Κυπέλλου, η διοίκηση του Αστέρα Τρίπολης ανακοίνωση την λύση της συνεργασίας της με τον Ισπανό προπονητή, Μπόρχα Χιμένεθ. Η ανακοίνωση των Αρκάδων: «Η ΠΑΕ Αστέρας Τρίπολης ανακοινώνει τη λύση της συνεργασίας με τον προπονητή, Borja Jimenez Saez, τον οποίο ευχαριστεί για την μέχρι σήμερα προσφορά του στην ομάδα και τού εύχεται καλή επιτυχία στη συνέχεια της καριέρας του».\nΑνατροπή του ΟΦΗ με 4άρα Την ανατροπή πέτυχε ο ΟΦΗ επί της Καβάλας και μαζί πήρε την πρόκριση για τους «16» του Κυπέλλου. Οι Κρήτες είχαν ηττηθεί με 2-0 στον πρώτο αγώνα στην Καβάλα, όμως στη ρεβάνς του Ηρακλείου νίκησαν με 4-0 κι έτσι συνεχίζουν στη διοργάνωση. Από την πρώτη στιγμή ο ΟΦΗ πήρε τα ηνία του αγώνα και έφτασε στο πρώτο γκολ με τον Τσιλιανίδη στο 38’. Το 2-0 έγινε στο 52’ με τον τον Νέιρα και τρία λεπτά αργότερα ο ίδιος παίκτης έκανε το 3-0. Στα τελευταία λεπτά η Καβάλα επιχείρησε να «παγώσει» το «Θ. Βαρδινογιάννης», αλλά ο Αρναούτογλου έχασε σπουδαία ευκαιρία ακριβώς στο 90’ και στην αντεπίθεση ο Φιγκεϊρέδο έκανε το 4-0 και «τέλειωσε» την πρόκριση.\nΘριαμβευτική πρόκριση Πανιωνίου Με τον καλύτερο και πιο εμφατικό τρόπο σφράγισε την πρόκρισή του στους «16» του Κυπέλλου Ελλάδας ο Πανιώνιος, αφού το σύνολο του Νικόδημου Παπαβασιλείου «φιλοδώρησε» με έξι τέρματα τον Ολυμπιακό Βόλου στην Νέα Σμύρνη. Σπουδαία εμφάνιση για τους γηπεδούχους πραγματοποίησε ο Σωτήρης Τσιλούλης με τρία τέρματα (21’, 24’, 53’), ενώ από ένα γκολ σκόραραν οι Κώστας Δούμτσιος (2’), Ουμάρ Καμαρά (73’) και Γιάννης Παπανικολάου (89’). Οι φιλοξενούμενοι δεν μπόρεσαν σε κανένα σημείο της αναμέτρησης να παρουσιαστούν ανταγωνιστικοί, με την διαφορά των δυο κατηγοριών που χωρίζουν τις δυο ομάδες να είναι κάτι παραπάνω από φανερή. Έτσι μετά την ήττα στον Βόλο με 3-0, γνώρισαν μια ακόμη από τους «κυανέρυθρους», με την εικόνα να είναι άκρως απογοητευτική.\nΕύκολα η Ξάνθη Η Ξάνθη πήρε εύκολα την πρόκριση για τη φάση των «16» του κυπέλλου Ελλάδας, αφού στον 2ο αγώνα για τον 5ο γύρο της διοργάνωσης επικράτησε στην έδρα της 3-0 του Απόλλωνα Λάρισας, ο οποίος δεν κατάφερε να υπερασπιστεί το 2-1 της νίκης του στο πρώτο ματς. Η Ξάνθη άνοιξε το σκορ μόλις στο 2ο λεπτό με τον Μπαριέντος και διπλασίασε τα τέρματά της στο 41’ με τον Ντε Αμορίμ. Στο 49’ οι γηπεδούχοι ανέβασαν το δείκτη του σκορ σε 3-0 με τον Στάρτζεον και επιβεβαίωσαν την ανωτερότητά τους παίρνοντας την πρόκριση για την επόμενη φάση της διοργάνωσης.


Ναυτιλιακό Συνέδριο Ύδρας\nΚάθε Σεπτέμβριο από το 2009, η Αδελφότης των Υδραίων Αθηνών διοργανώνει με μεγάλη επιτυχία στο ιστορικό νησί της Ύδρας, το "Ναυτιλιακό Συνέδριο Ύδρας". Θεσμός πλέον στον κόσμο της Ναυτιλίας, το Συνέδριο κάθε χρόνο προσελκύει εξαίρετους καλεσμένους και διεθνείς ομιλητές.\nΑυτή την χρονιά το "Ναυτιλιακό Συνέδριο της Ύδρας"πραγματοποιείται το Σάββατο 9 Σεπτεμβρίου στην Συνεδριακή Αίθουσα του Καθεδρικού Ναού Ύδρας, με τίτλο "MONEYTALKSBUTWEALTHWHISPERS"\n· Δρ. Γεώργιος Γράτσος,\n· Γεώργιος Δ. Πατέρας\n· Ντίνος Αρκουμάνης,\n· Δρ. Πανίκκος Πουτζιούρης,\n· Γεώργιος Χριστόπουλος\nΑντιναύαρχος Ελληνικού Πολεμικού Ναυτικού (εν αποστρατεία) – MarineOperationsLAROS – PrismaElectronics


Ακρόαση στο Εθνικό θέατρο - InfoSpoudes.gr\nΓια τη συμπλήρωση των αναγκών της διανομής της παραγωγής «Ακυβέρνητες Πολιτείες» του Στρατή Τσίρκα («Η Λέσχη» - Μάρτιος 2017, σκην. Έφη Θεοδώρου, «Αριάγνη» - Οκτώβριος 2017, σκην. Γιάννης Λεοντάρης, «Νυχτερίδα» - Ιανουάριος 2018, σκην. Άρης Τρουπάκης), που θα παρουσιαστεί σε συμπαραγωγή του Εθνικού Θεάτρου και του Θεάτρου Τέχνης, καλούνται άντρες και γυναίκες ηθοποιοί ηλικίας από 22 έως 45 ετών να καταθέσουν το βιογραφικό τους.\nΟι ηθοποιοί που θα κληθούν στην ακρόαση δεν χρειάζεται να έχουν προετοιμάσει κάτι (όπως κείμενο, τραγούδι ή αυτοσχεδιασμό). Οι σκηνοθέτες θα τους δώσουν επί τόπου το υλικό πάνω στο οποίο θα διαγωνιστούν.\nΑπό Τρίτη 30/8/16 μέχρι και το Σάββατο 10/9/16:\nΗ ενημέρωση των υποψηφίων στην ακρόαση θα γίνει αποκλειστικά μέσω email. Όλοι όσοι καταθέσουν το βιογραφικό τους σημείωμα θα ειδοποιηθούν με email από την Δευτέρα 19/9 έως και την Πέμπτη 22/9.\nΔιαβάστε επίσης: Education Festival 2016 «Εκπαίδευση με αξία»\nΔιαβάστηκε 1666 φορές\tΤελευταία τροποποίηση στις Παρασκευή, 02 Σεπτεμβρίου 2016 16:39


Love Island:Το πιο επικίνδυνο reality με τις πολλές αυτοκτονίες ήρθε στην Ελλάδα....!!Γιατί το επιτρέψανε αυτό;(ΦΩΤΟ&ΒΙΝΤΕΟ)\nΑρχική σελίδαΕΛΛΑΔΑ ΔΙΑΦΟΡΑLove Island:Το πιο επικίνδυνο reality με τις πολλές αυτοκτονίες ήρθε στην Ελλάδα....!!Γιατί το επιτρέψανε αυτό;(ΦΩΤΟ&ΒΙΝΤΕΟ)\nO κορονοϊός, εκτός των πολλών αρνητικών αλλαγών που έφερε στην καθημερινότητά μας, κατάφερε και κάτι ακόμα. Να επηρεάσει έντονα τα προγράμματα των καναλιών της ελληνικής τηλεόρασης. Εκεί που πριν μερικά χρόνια τα reality αποτελούσαν μειοψηφία στις prime time ζώνες των τηλεοπτικών καναλιών, πλέον κάθε κανάλι έχει και από ένα τέτοιο πρόγραμμα να επιδείξει στο «οπλοστάσιό» του. Μάλιστα, στο δεύτερο μισό της φετινής σεζόν αναμένεται να δούμε κι ένα ρεκόρ από ριάλιτι στην ελληνική τηλεόραση με το Survivor στον ΣΚΑΪ, το MasterChef στο Star, τη Φάρμα στον ANT1, το Battle of The Couples στον Alpha, αλλά και το Love Island στο Μακεδονία TV. Όλα τους να παίζουν ταυτόχρονα, πάνω-κάτω την ίδια ώρα. Μία καλά στημένη παγίδα, από την οποία δεν μπορείς να ξεφύγεις με τίποτα. Το κακό σε όλα αυτά είναι πως πάνω που νομίζαμε ότι γλιτώσαμε (έστω για λίγο) από το Big Brother και το Bachelor, το Μακεδονία TV έκανε την έκπληξη και είπε να μας θυμίσει τι αποτελεί πραγματικά «κακό» πρόγραμμα. Γιατί υπάρχουν ριάλιτι, τα οποία λατρεύεις να μισείς όπως για παράδειγμα το Survivor, αλλά υπάρχουν κι εκείνα που πραγματικά ΠΡΕΠΕΙ να τα μισείς, όπως το Love Island. Ένα dating reality, το οποίο αν και έκανε τεράστια επιτυχία στη Μεγάλη Βρετανία, στις ΗΠΑ, τη Γερμανία και την Αυστραλία, έχει συνδεθεί με τέσσερις αυτοκτονίες – και όχι μόνο. Πριν εμβαθύνουμε, όμως, στους λόγους για τους οποίους το Love Island δε θα έπρεπε να έχει θέση όχι μόνο στην ελληνική, αλλά και γενικά σε κάθε τηλεόραση, ας βάλουμε μια άνω τελεία για να εξηγήσουμε το concept του σε όσους δεν το γνωρίζουν. Όπως λέει και το όνομά του, το συγκεκριμένο reality αφορά την αγάπη, την οποία καλούνται να βρουν οι singles διαγωνιζόμενοι που παίρνουν μέρος, μένοντας όλοι μαζί σε μια βίλα πάνω σε ένα νησί. Στην περίπτωση του βρετανικού Love Island, αυτό το νησί είναι η ισπανική Μαγιόρκα. Οι κανόνες του συγκεκριμένου reality είναι ακριβώς αντίθετοι από αυτούς του Too Hot to Handle του Netflix, που μας απασχόλησε για ένα διάστημα. Σε εκείνο οι διαγωνιζόμενοι έπρεπε να μείνουν σε μια βίλα χωρίς να κάνουν σεξ. Ίσως, έχει και κάποια κοινά στοιχεία με τα Power of Love και Game of Love, που είδαμε στην ελληνική τηλεόραση. Η διαφορά είναι ότι στο Love Island, όλα επιτρέπονται. Αρκεί οι παίκτες να είναι ζευγαρωμένοι κάθε εβδομάδα. Ο παίκτης ή η παίκτρια, που δε θα έχει βρει το ταίρι του μέχρι τη βραδιά της αποχώρησης, εγκαταλείπει τη βίλα και τίθεται εκτός reality. Οι διαγωνιζόμενοι επίσης, μπορούν να τεθούν εκτός παιχνιδιού κι από την ψήφο του τηλεοπτικού κοινού, το οποίο ψηφίζει το αγαπημένο του ζευγάρι, μέχρι αυτό να καταφέρει στο τέλος να κερδίσει το έπαθλο των 50.000 λιρών. Παράλληλα, όμως, η ζωή στη βίλα είναι πολύπλοκη για τα ζευγάρια. Μένοντας εκεί περίπου 50 ημέρες, αναπτύσσουν αισθήματα ο ένας για τον άλλο, πολλές φορές και για περισσότερα από ένα άτομα, ενώ δε λείπουν και διάφορες ομαδικές δοκιμασίες, οι οποίες τους φέρνουν πιο κοντά. Οι ίντριγκες, τα πισώπλατα σχόλια, οι τσακωμοί και οι πολλές «καυτές» σκηνές αποτέλεσαν αμέσως στοιχεία επιτυχίας και χάρισαν υψηλότατη τηλεθέαση στο παιχνίδι στη Μεγάλη Βρετανία. Από την άλλη, οι παίκτες οι οποίοι πήραν μέρος στις διάφορες σεζόν τους, είδαν τα social media τους να εκτοξεύονται με εκατοντάδες χιλιάδες άτομα να τους ακολουθούν. Όλα αυτά, όμως, δεν μπορούν να κρύψουν τα πραγματικά επικίνδυνα μονοπάτια, στα οποία οδήγησε τους συμμετέχοντες και το κοινό του το Love Island. H σκοτεινή του πλευρά Το συγκεκριμένο reality έχει λάβει χιλιάδες οργισμένα μηνύματα και παράπονα από τηλεθεατές, για τις εικόνες και το λεξιλόγιο που προβάλλει, με τους παίκτες πολλές φορές να ξεφεύγουν. Επίσης, η οργάνωση Women’s Aid έχει κατακρίνει επίσημα τη μεταχείριση των γυναικών στο Love Island από τους άνδρες διαγωνιζόμενους, οι οποίοι τις εξευτελίζουν και τους συμπεριφέρονται υποτιμητικά. Στην εποχή, λοιπόν, που ζούμε ένα ελληνικό #metoo, υπάρχει ένα τέτοιο πρόγραμμα σε ένα ελεύθερα διαθέσιμο κανάλι της τηλεόρασής μας. Η σκοτεινή πλευρά, όμως, του συγκεκριμένου reality έχει και συνέχεια. Σύμφωνα με το Ίδρυμα Ψυχικής Υγείας της Μεγάλης Βρετανίας το Love Island έχει αρνητικό αντίκτυπο στους θεατές του, οι οποίοι αισθάνονται ανασφάλεια για το σώμα τους, βλέποντας ΜΟΝΟ καλλίγραμμα μοντέλα να παίρνουν μέρος. Αξίζει να σημειωθεί ότι πολλοί παίκτες, που πήραν μέρος στο παιχνίδι δέχθηκαν λεκτικές επιθέσεις και απειλές στα social media, ενώ για κάποιους ήρθαν στην επιφάνεια πολλά ροζ videos από το παρελθόν τους. Τέλος, και σημαντικότερο όλων είναι πως το Love Island έχει συνδεθεί με τέσσερις αυτοκτονίες μέχρι σήμερα.\nΠιο συγκεκριμένα, δύο πρώην παίκτες (η Sophie Gradon και ο ελληνικής καταγωγής Mike Thalassitis) έβαλαν τέλος στη ζωή τους μετά από δεκάδες επιθέσεις που δέχθηκαν από διαδικτυακά trolls, ενώ κάτι αντίστοιχο συνέβη με το τον αγόρι της Gradon, ο οποίος αυτοκτόνησε λίγο μετά από εκείνη. Η αυτοκτονία, όμως, που πραγματικά «ταρακούνησε» το Νησί ήταν αυτή της επί πέντε σεζόν παρουσιάστριας του σόου, Caroline Flack, η οποία κρεμάστηκε μέσα στο διαμέρισμά της, τον Φεβρουάριο του 2020. Η Flack για καιρό αντιμετώπιζε πολλά προσωπικά προβλήματα με τον τότε σύντροφό της, ενώ λίγο πριν βάλει τέλος στη ζωή της είχε εκδοθεί ένταλμα σύλληψής της για επίθεση εις βάρος του. Πάντως, φαίνεται πως τα social media και η υπερπροβολή της μέσα στο Love Island έπαιξαν κι αυτά τα ρόλο τους, με την ίδια να δέχεται διαδικτυακό bullying. Μετά το θάνατό της έγινε σάλος στη Μεγάλη Βρετανία, με δεκάδες πολιτικούς να κατηγορούν τα social media για το συμβάν. Από τον Φεβρουάριο του 2020 όταν και ολοκληρώθηκε η έκτη σεζόν του Love Island στο Νησί (και η μόνη χωρίς την Caroline Flack) η παραγωγή του reality «πάγωσε». Σήμερα, οι Βρετανοί συμπληρώνουν έναν χρόνο χωρίς Love Island, με την επίσημη δικαιολογία να είναι πως η φετινή σεζόν αναβλήθηκε λόγω κορονοϊού και πως θα επιστρέψει από το καλοκαίρι του 2021. Το καλοκαίρι βέβαια, το γερμανικό Love Island όχι μόνο συνεχίστηκε κανονικά, αλλά έκανε και γυρίσματα σε μια βίλα στη Χαλκιδική. Πλέον το έχουμε και στα μέρη μας. Ευτυχώς, όχι σε ελληνική εκδοχή, αλλά στη βρετανική, τον τρίτο κύκλο της οποίας προβάλλει κάθε βράδυ (Δευτέρα με Παρασκευή) στις 23:00 το Μακεδονία TV.\nΜε τα εγχώρια κανάλια να συνηθίζουν να ακολουθούν τις επιτυχημένες συνταγές των ξένων συναδέλφων τους, δε θα μας κάνει εντύπωση να δούμε σύντομα και ένα ελληνικό Love Island. Άλλωστε τα δικαιώματα της παραγωγής ανήκουν ήδη στον όμιλο του ANT1. Μήπως, όμως, μετά από όλα αυτά καλύτερα να το ξανασκεφτούν και να αφήσουν το συγκεκριμένο reality να πάει (κυριολεκτικά) από εκεί που ήρθε; oneman.gr


To σχέδιο της κυβέρνησης για τις επικουρικές συντάξεις | Liberal.gr\nΤον Οκτώβριο αναμένεται να κατατεθεί στη Βουλή το νομοσχέδιο για την εκ βάθρων αλλαγή του συστήματος της επικουρικής ασφάλισης, μετατρέποντας τον δεύτερο πυλώνα ασφάλισης σε αμιγώς κεφαλαιοποιητικό. Το νέο σύστημα θα ενεργοποιηθεί τον Ιανουάριο του 2021 και θα αφορά όσους ενταχθούν τότε στην αγορά εργασίας, σύμφωνα με δημοσίευμα της εφημερίδας «Real news».\nΜε το νέο σύστημα οι συντάξιμες αποδοχές θα αυξηθούν έως και 30%, εκτιμούν στελέχη του υπουργείου Εργασίας ενώ\nτο μοντέλο που θα εφαρμοστεί θα δίνει τη δυνατότητα στους ασφαλισμένους να επιλέγουν πώς και πού θα επενδύονται οι εισφορές που θα καταβάλλουν στο Ταμείο Επικουρικής Ασφάλισης.\nΌπως αναφέρεται, «ο υφυπουργός Εργασίας και Κοινωνικών Υποθέσεων Νότης Μηταράκης έχει ήδη συστήσει τις ομάδες εργασίας, προκειμένου να προχωρήσει στην ολοκλήρωση του σχεδίου νόμου, αλλά και στην εκπόνηση αναλογιστικής μελέτης για τη σταδιακή μετατροπή του υπάρχοντος συστήματος, με πλήρη διασφάλιση των ήδη καταβαλλόμενων επικουρικών συντάξεων και των εισφορών που έχουν καταβάλει οι εργαζόμενοι».\nΑναλυτικότερα, σύμφωνα με τη «Real news» οι εννιά άξονες του καινούργιου συστήματος θα είναι ως εξής:\n- Η νέα επικουρική αφορά μόνο στους νέους ασφαλισμένους, δηλαδή όσους μπαίνουν στην αγορά εργασίας από 1/1/2021.\n- Η νέα επικουρική είναι υποχρεωτική για όλους.\n- Οι εισφορές παραμένουν στα σημερινά επίπεδα.\n- Κάθε ασφαλισμένος έχει τον ατομικό του λογαριασμό στο ΕΤΕΑΕΠ.\n- Το Ενιαίο Ταμείο Επικουρικής Ασφάλισης και Εφάπαξ Παροχών θα αναμορφωθεί και θα αναβαθμιστεί, προκειμένου να διαχειρίζεται τη νέα επικουρική, όντας ταυτόχρονα και ο δημόσιος πάροχος επενδυτικής στρατηγικής.\n- Εναλλακτικά, οι ασφαλισμένοι, με ατομική τους δήλωση, θα μπορούν να επιλέξουν άλλον επενδυτικό φορέα, μεταξύ λίστας αδειοδοτημένων και πιστοποιημένων φορέων και επαγγελματικών ταμείων.\n- Για πρώτη φορά θα δοθεί η δυνατότητα στον ασφαλισμένο να επιλέξει τον επενδυτικό φορέα αλλά και το μείγμα της παροχής, όπως, για παράδειγμα, εφάπαξ καταβολή ή μηνιαία σύνταξη, την ηλικία λήψης της νέας επικουρικής αλλά και την επενδυτική στρατηγική που θα ακολουθήσει.\n- Το ΕΤΕΑΕΠ θα είναι ο διαχειριστής των λογαριασμών. Η εποπτεία και ο έλεγχος του συστήματος ανατίθενται στην Τράπεζα της Ελλάδος και στην Επιτροπή Κεφαλαιαγοράς.\n- Οι σημερινοί συνταξιούχοι θα συνεχίσουν να λαμβάνουν τις σημερινές παροχές και οι σημερινοί ασφαλισμένοι θα παραμένουν στο σύστημα που ισχύει ήδη. Η μετάβαση στο νέο σύστημα χρηματοδοτείται από την ανάπτυξη, αλλά και από τον Κρατικό Προϋπολογισμό, στο πλαίσιο της διαγενεακής αλληλεγγύης. Στα 40 χρόνια για την πλήρη ανάπτυξη του συστήματος, το σωρευτικό κόστος μετάβασης δεν ξεπερνά το 0,5% του σωρευτικού ΑΕΠ, καθιστώντας το απολύτως διαχειρίσιμο, σύμφωνα με την ηγεσία του υπουργείου Εργασίας.


Μερικές από τις κιθάρες του συνεδρίου με εικόνα και ήχο - Μουσικά Όργανα - Ρεμπέτικο Φόρουμ\nΜερικές από τις κιθάρες του συνεδρίου με εικόνα και ήχο\ndimitris_mystakidis (Δημήτρης Μυστακίδης) Οκτώβριος 4, 2016, 6:08μμ #1\nΤο είχε ζητήσει ο Μπάμπης. Τώρα βρήκα τα αρχεία και σιγά σιγά θα τα ανεβάσω όλα.\nliga_rosa (Νίκος Σαρηγιάννης) Οκτώβριος 5, 2016, 12:53πμ #2\nμπράβο, πολύ ενδιαφέρουσα σύγκριση και μάλιστα με ακριβώς το ίδιο παίξιμο σε όλες τις κιθάρες.\nαν και στην αρχή ακούγονταν αρκετά παρόμοιες (σαν να καθορίζουν πιο πολύ τον ήχο οι συνθήκες ηχογράφησης), στη συνέχεια διακρίνονται διαφορές. οι χορδές ήταν ολοκαίνουριες σε όλες; γιατί είχαν αρκετά μεταλλικό ήχο και τριξίματα.\nευχαριστούμε πολύ για το υλικό, αναμένουμε με ενδιαφέρον την συνέχεια!\nAeron Οκτώβριος 5, 2016, 9:02πμ #3\nΠολύ ωραία παρουσίαση!Μπορεί κάποιος να ακούσει πως συμπεριφέρονται τα όργανα σε όλο το εύρος της ταστιέρας.\nΜου άρεσαν ιδιαίτερα κάποιες, αλλά αν είχα να διαλέξω μόνο μια αυτή θα ήταν η προτελευταία (Δεκαβάλας).\nΣτρογγυλός, καθαρός, γεμάτος ήχος.Ισορροπημένα μπασοπρίμα και σταθερή συμπεριφορά στο ηχόχρωμα σε όλη την ταστιέρα.\nΕπίσης είχε το λιγότερο ταστάρισμα.\ndimitris_mystakidis (Δημήτρης Μυστακίδης) Οκτώβριος 5, 2016, 11:08πμ #4\nΠροσπάθησα να παιζω περίπου το ίδιο σε όλες τις κιθάρες. Το βάθος είναι του χώρου γιατί τις ηχογράφησα μεσα στο Γενί Τζαμί. Το ταστάρισμα όπου υπάρχει προσπαθείστε να το αγνοήσετε γιατί σχεδόν όλα τα όργανα είχαν καινούργιες χορδές. Επίσης εγώ βαράω πολύ με το δεξί και τα όργανα δεν ήταν σεταρισμένα για τέτοιο παίξιμο. Όποιος από τους κατασκευαστές θεωρεί ότι το όργανο αδικείται, ας με ενημερώσει να το κατεβάσω.\nliga_rosa (Νίκος Σαρηγιάννης) Οκτώβριος 5, 2016, 11:21πμ #5\nέτσι εξηγείται ο ήχος. άμα ξέρεις τις συνθήκες ακούς με άλλο τρόπο το υλικό, το αυτί κάνει το φιλτράρισμα. καλά κάνεις και βαράς με το δεξί!\nicetelli (babis) Οκτώβριος 5, 2016, 1:26μμ #6\nΜπράβο Δημήτρη, θα βοηθήσει πολλούς να καταλάβουν τι ήχο/τι ήχους έχουν οι λαϊκές κιθάρες !\ndimitris_mystakidis (Δημήτρης Μυστακίδης) Οκτώβριος 5, 2016, 1:27μμ #7\nΑνέβηκε και η δεύτερη παρτίδα.\nnikos_forlan (nikos forlan) Οκτώβριος 5, 2016, 9:33μμ #8\nΜου άρεσαν πολύ του Νικολαϊδη, του Μούρτζινου και του Δεκαβάλα. Ξέρω οτι δεν ανέβηκαν για να κάνουμε σύγκριση εμείς, αλλά είπα να πω την γνώμη μου, ή αλλιώς να πω τι ταίριαξε στα δικά μου τα αυτιά, αφού η μελωδία ήταν η ίδια. Μου άρεσαν γιατί άκουγα καθαρά τα μπάσα και ωραία τα καντίνια. Είχαν ένταση ως κιθάρες νομίζω.\nTzitzis Οκτώβριος 6, 2016, 1:42πμ #9\nΠολύ ωραία όργανα ακούγονται όλα τους. Αν έπρεπε να διαλέξω, θα 'ταν αυτή του Δεκαβάλα.\nicedjacob Οκτώβριος 11, 2016, 9:23μμ #10\nΔημήτρη για ακόμα μια φορά ευχαριστούμε.\nΑπ’ τα όργανα σε κιθαρόνια Ευαγγελίδης για μένα. Ήχος άλλης εποχής. Πρόσφατα έμαθα πως ένας οργανοποιός στην Κύπρο φτιάχνει αντίγραφα και άκουσα ένα που ήταν εξαιρετικό.\nΑπ΄τις μεταγενέστερες λαϊκές κιθάρες οι Παναγήδες μου άρεσαν


ΕΡΩΤΙΚΗ ΣΕΛΗΝΗ 22-9-2017: ΣΕ ΘΕΛΩ ΚΑΙ ΤΟ ΛΕΩ!\nΑρχική σελίδα Άρθρα Ερωτική Σελήνη Ερωτική Σελήνη 22-9-2017\n<p>Αυτός είναι ο τίτλος που προβάλλεται στο χλωμό φεγγαράκι σήμερα: σε θέλω και το λέω. Η Σελήνη στον Ζυγό δίνει ένα πραγματικό ρεσιτάλ ενεργειών που θα μας κάνουν όλους μας να παραδεχτούμε συναισθήματα, ε… χμ… να παραδεχτούμε ακόμα και συναισθήματα που δεν έχουμε… Ναι, είναι λίγο επικίνδυνη η κατάσταση, γιατί μας ενδιαφέρει τόσο πολύ το φλερτ, που ίσως να ξεχάσουμε να είμαστε απόλυτα ειλικρινείς. Με τον Ζυγό να ανατέλλει στην πραγματικότητά μας μέσω του περάσματος εδώ του Ήλιου και με την Φθινοπωρινή Ισημερία να λάμπει σαν μεστωμένο και γλυκό μήλο – των πειρασμών – όλα είναι δυνατά, but, yet…\nΗ Σελήνη σε σύνοδο με τον Δία είναι έτσι κι αλλιώς ένα από τα πιο μεγαλειώδη και όμορφα ουράνια φαινόμενα. Σήμερα έχουμε μια τέτοια σύνοδο και είναι ο Δίας, που δεν χαλάει χατίρια, ο οποίος βάζει στο στόμα της Σελήνης μεγάλα λόγια, αλλά με μικρή αξία, ίσως. Θυμόσαστε εκείνο το τραγούδι που λέει «δεν ζητάω πολλά/όλα αυτά που μου λες στο σκοτάδι/να τα πεις μία φορά/με το φως το πρωί κι ένα χάδι»; Ε αυτό1 αν ακούσετε μεγάλα σ’ αγαπώ, τίποτα «για πάντα» και τέτοια, αν δεν είναι πρωί, αν είναι βραδάκι – ξημερώματα σε ιδρωμένα στρώματα, μη δώσετε και πολύ μεγάλη σημασία. Μέχρι το «σε θέλω» υπάρχει αλήθεια. Από εκεί και μετά μιλάει ο κατακτητής Δίας που λέει πολλά και εννοεί λίγα. Ειδικά όσοι είστε σε μια τρίγωνη σχέση, σε ένα παράνομο κάτι, κι έχετε ελπίδες και προσδοκίες θυμηθείτε, ο Δίας ποτέ μα ποτέ δεν άφησε την ζηλιάρα Ήρα…\nΝα το έχετε καλά αυτό στο μυαλό σας καθώς η αντίθεση της Σελήνης με τον Ουρανό από τον Κριό ουσιαστικά βγάζει απαγορευτικό σε πραγματικά νέες σχέσεις. Η Σελήνη στο Ζυγό βάφεται από τα χρώματα του ασημένιου αυτού ζωδίου, που μπορεί να είναι χαριτωμένο στο φλερτ, αλλά δύσκολα αφήνει την βολή του και ακόμα πιο δύσκολα χωρίζει!\nΘέλετε να γίνει ακόμα πιο δύσκολο το θέμα; Το εξάγωνο της Σελήνης με τον Κρόνο από τον Τοξότη μας λέει ότι προτεραιότητα στην αγάπη έχει ο παλιός, αυτός που είναι καθεστώς, ο νόμιμος σύντροφος. Είναι κακό αυτό; Όχι, αν είσαι ο νόμιμος σύντροφος! Αν όμως η κατάστασή σου ερωτικά περιγράφεται ως «περίπλοκη» κράτα μικρό καλάθι στις προσδοκίες για κάτι πιο σοβαρό, ειδικά αν είναι το ταίρι σου που έχει μια ήδη υπάρχουσα σχέση.


Η Δημητρίου έκραξε τον Γεωργαντά. Τι της απάντησε ο Θέμης; - Star.gr\nLIFESTYLE Τετάρτη, 4 Ιουλίου 2012, 19:55\nΗ Δημητρίου έκραξε τον Γεωργαντά. Τι της απάντησε ο Θέμης;\nΔείτε τι λέει η ίδια για τη ζωή της\nΗ Άντζελα Δημητρίου μίλησε στην εκπομπή «ΜΙΛΑ» για τον Στηβ Κακέτση, την οικογένεια της, τη συναυλία στα Κατεχόμενα και την εμφάνιση της πριν από μερικά χρόνια στα Mad awards.\nΗ συναυλία στα Κατεχόμενα\n«Δεν ήξερα ότι είναι τα Κατεχόμενα εκεί. Είμαι υποχρεω��ένη να ξέρω; ίσα ίσα που έχω βοηθήσει την Κύπρο».\nΕίναι μόνη της έναν χρόνο\n«Είμαι μόνη μου εδώ και ένα χρόνο. Έχω χρόνο και είμαι περισσότερο κοντά στη μητέρα μου. Δε σε νοιάζει τι ώρα θα ξυπνήσεις , τι θα μαγειρέψεις. Οι άντρες με κούρασαν πολύ. Είναι σαν ένα μωρό παιδί που θέλει από το πρωί μέχρι το βράδυ μια φροντίδα. Εμένα όσοι άντρες πέρασαν από δίπλα μου πέρασαν πολύ καλά και δεν έχουν κανένα παράπονο. Το να είσαι μόνος έχει και το τίμημα, αλλά θέλω να είμαι μόνη».\nΚαι προσθέτει πως «έχω δυο εγγονάκια. Είμαι μια γιαγιά 57 ετών που δεν την νοιάζει τίποτα. Η κόρη μου είναι αρραβωνιασμένη και είναι ευτυχισμένη. Η Όλγα είναι μεγάλη μπορεί να βρει τον δικό της δρόμο».\nΟι κακές στιγμές της ζωής της\n«Οι δυο κακές στιγμές της ζωής της που θυμάται είναι οι εξής «έχασα δυο αγαπημένα μου πρόσωπα, τον αδερφό μου και τον πατέρα μου. Αυτό σημάδεψε τη μισή μου ζωή. Ο αδερφός μου έφυγε σε ηλικία 57 ετών και ο μπαμπάς μου μετά από τρεις μήνες».\nΚεφάλαιο Στήβ Κακέτσης\n«Με βοήθησε πολύ ο κύριος Κακέτσης. Τον ευχαριστώ πολύ για όλη τη βοήθεια που μου έχει προσφέρει. Τώρα είμαστε φίλοι. Με τον Στη περάσαμε από πολλές δο��ιμασίες. Δε φτάσαμε για πολλούς λόγους στο γάμο. ‘Ήθελα να νιώσω ότι έχω τον πρώτο ρόλο. Ποτέ δεν ήθελα τον δεύτερο ρόλο στη ζωή μου. Έτσι έχω μάθει στη ζωή μου».


Πάμε να γράψουμε (πάλι) Ιστορία | ΔΗΜΟΚΡΑΤΙΑ\nΠάμε να γράψουμε (πάλι) Ιστορία\nΤο τρίτο παγκόσμιο ποδοσφαιρικό ραντεβού της Ελλάδας (μετά τα Μουντιάλ των ΗΠΑ το 1994 και της Νότιας Αφρικής το 2010) έχει «κλειστεί» για σήμερα για την Εθνική και άπαντες είναι σε θέση «μάχης»: Οι Ελληνες φίλαθλοι και φυσικά -πρώτοι απ’ όλους- οι διεθνείς της «γαλανόλευκης», που ξεκινούν τη διαδρομή τους στον δύσκολο δρόμο του Μουντιάλ κόντρα στην Κολομβία (19.00, ΝΕΡΙΤ, NERIT HD). Κυρίαρχο στοιχείο των μελών της αποστολής στη Βραζιλία η αισιοδοξία για καλή πρεμιέρα, από το αποτέλεσμα της οποίας μπορεί να σηματοδοτηθεί η επιθυμητή πορεία στη συνέχεια στα ματς του 3ου ομίλου (Ακτή Ελεφαντοστού, Ιαπωνία οι άλλες ομάδες).\nΤα λόγια του Σωκράτη Παπασταθόπουλου στην ιστοσελίδα της FIFA αποκαλύπτουν ξεκάθαρα τις διαθέσεις των παικτών μας:\n«Η Εθνική είχε επιτυχίες σε μεγάλες διοργανώσεις. Φαβορί είναι οι ομάδες που βρίσκονται σε καλή κατάσταση. Προσωπικά θα είμαι πολύ ικανοποιημένος αν δω την ομάδα να προκρίνεται στη φάση των “16”. Από κει και πέρα, όπως έχουμε δει πολλές φορές στο παρελθόν, όλα είναι πιθανά».\nΜετρώντας αντίστροφα, στο Μπέλο Οριζόντε ο Φερνάντο Σάντος έδειξε να δίνει με τον Φάνη Γκέκα απάντηση στο δίλημμα της επίθεσης. Για τις υπόλοιπες θέσεις στο 4-3-3, δεδομένου ότι ο Παπασταθόπουλος έχει ξεπεράσει τον μυϊκό τραυματισμό, δεν υπάρχει αμφιβολία. Ο Καρνέζης στο τέρμα, ο «Πάπα» μαζί με τον Μανωλάστόπερ, Τοροσίδης δεξιά, Χολέμπας αριστερά, Κατσουράνης αμυντικό χαφ, με εσωτερικούς μέσους τους Κονέ (αριστερά), Μανιάτη (δεξιά), στα άκρα Σαμαράς και Σαλπιγγίδης, με τον Γκέκα στην κορυφή θα ξεκινήσουν.\nΟ τεχνικός της Κολομβίας Χοσέ Πέκερμαν σκέπτεται δύο θέσεις. Στο κέντρο της άμυνας ο «γερόλυκος» Γιέπες θεωρείται βασικός, με τον παρτενέρ του να αναζητείται ανάμεσα στους Βαλδές, Ζαπάτα, ενώ οι πληροφορίες λένε ότι έχει εντυπωσιαστεί από την απόδοση του νεαρού της Ρίβερ Πλέιτ Μπαλάντα. «Θα είναι δύσκολο ματς. Εχουμε εστιάσει στις αρετές των αντιπάλων μας, αλλά εμείς δεν πρόκειται να αλλάξουμε την αγωνιστική φιλοσοφία μας. Βασιζόμαστε πάντα στην κατοχή της μπάλας» δήλωσε ο Γιέπες. Η αποστολή της Κολομβίας έλαβε μήνυμα από τις Επαναστατικές Ενοπλες Δυνάμεις της χώρας, τους αντάρτες του εμφυλίου που ήταν στην Κούβα και αυτή την εποχή έχουν ειρηνευτικές συνομιλίες με την κυβέρνηση, για καλή επιτυχία. Επίσης, οι αντίπαλοί μας πανηγυρίζουν γιατί θα παίξουν με τη γούρικη κίτρινη φανέλα και τα τρία ματς του ομίλου.\nΣυμβουλή να προσέξει την Ελλάδα στις αντεπιθέσεις έδωσε ο παλαίμαχος Φρέντι Ρινκόν. «Πρέπει να αποφύγουμε να δείξουμε ανυπομονησία και νευρικότητα επειδή η Ελλάδα πιέζει πολύ και κλείνει πίσω τους χώρους καλά και η Κολομβία πρέπει να είναι υπομονετική με την μπάλα στην κατοχή της» δήλωσε.


Άμεση απελευθέρωση της Φαίης Μάγερ και όλων των πολιτικών κρατουμένων! – Contra Info\nΤελικά το Συμβούλιο Πλημμελειοδικών –τυφλό από ταξικό μίσος– έκανε δεκτή την εισαγγελική πρόταση που έκρινε «ύποπτη φυγής» τη Φαίη Μάγερ και ζητούσε την προσωρινή της κράτηση, κι έτσι η 27χρονη Γερμανίδα οδηγήθηκε στις φυλακές. Οι συνήγοροι της ανακοίνωσαν: «Μετά το δημόσιο διασυρμό της για το “δήθεν τρομοκρατικό οικογενειακό παρελθόν της”, η Φαίη Μαρί Μάγερ “απήχθη” σήμερα το μεσημέρι έξω από το σπίτι της από αστυνομικές δυνάμεις, μετά την έκδοση βουλεύματος του Συμβουλίου Πλημμελειοδικών Αθηνών, το οποίο δημοσιεύτηκε μισή ώρα πριν τη σύλληψή της και ήρε τη διαφωνία (που είχε ανακύψει μετά την απολογία της ενώπιον του ανακριτή στις 17/1/2011), μεταξύ της ανακρίτριας που πρότεινε την επιβολή εις βάρος της του περιοριστικού όρου της εμφάνισης στο αστυνομικό τμήμα της κατοικίας της και της εισαγγελέως που πρότεινε την προφυλάκιση της, υπέρ της εισαγγελικής άποψης με το σκεπτικό ότι «κατείχε και διάβαζε δημοσιευμένα κείμενα ατόμων που η ίδια χαρακτηρίζει πολιτικούς κρατούμενους»!\nΣτις 10/2 σύντροφοι κατέλαβαν για ώρες το κτήριο της ΕΣΗΕΑ σε άμεση απάντηση για την προφυλάκιση της Φ. Μ. Μάγερ. Το κείμενο αντιπληροφόρησης που μοιράστηκε έξω από την κατάληψη:\nΤο κράτος εν μέσω κρίσης, οικονομικής, πολιτικής, θεσμικής, βγάζει όλα τα όπλα του μπροστά. Εκπαιδεύει το στρατό του για καταστολή διαδηλώσεων, βγάζει στο δρόμο αύρες, ψηφίζει τρομονόμους, αναθέτει την καλοστημένη προπαγάνδα του μέσω των ΜΜΕ σε όλο και πιο έγκριτους ρουφιάνους με κύρος και παχυλούς μισθούς, χτίζει τείχη στον Έβρο, γεμίζει τις φυλακές, κηρύσσει τις απεργίες και τους κοινωνικούς αγώνες παράνομους. Στην πραγματικότητα που εγκαθιδρύεται, τα ΜΜΕ έχουν πρωτεύοντα ρόλο. Θα αναλάβουν να λασπολογήσουν, να αποπροσανατολίσουν κάθε απόπειρα, κάθε ενέργεια εναντίον στο καθεστώς. Οι μετανάστες είναι «απόβλητα», οι αναρχικοί είναι «τρομοκράτες», οι απεργοί «ταλαιπωρούν» την κοινωνία. Η σύγχρονη χούντα θέλει σιωπητήριο από όσους αντιστέκονται και μόνο τα φερέφωνά τους να ακούγονται παντού. Ο εκφοβισμός της κοινωνίας είναι το νέο στοίχημα, και η κάθε λογής Πρετεντέρηδες, Σόμπολοι και Λαμπρόπουλοι θα διδάξουν τον συντηρητισμό και τον φόβο.\nΗ αναρχική συντρόφισσα Φαίη Μάγερ προφυλακίστηκε 15 μέρες μετά τη δίωξή της. Δίωξη που βασίστηκε και ξεκίνησε από την προβολή άλλης μιας τηλεοπτικής υπερπαραγωγής. Η έλλειψη στοιχείων θα αναπληρωθεί από ένα απίστευτο παραλήρημα ψεύδους για την συμμετοχή των γονιών της στη RAF. Η συνεργασία αντιτρομοκρατικής και δημοσιογράφων θα πάρει την πιο ξεκάθαρη μορφή της. Οι μπάτσοι μπορούν να δικαιολογήσουν μια σύλληψη χωρίς κανένα στοιχείο και σαν αντάλλαγμα θα προσφέρουν στους ρουφιάνους τους μια ιστορία που μπορούν να την πουλήσουν. Το στόρι θα δέσει με την φωτογραφία της και με τα σχόλια για την εμφάνιση και τις στιλιστικές επιλογές της. Την ιστορία θα σφραγίσει η δικαστική εξουσία. Θα αποφασίσουν την προφυλάκιση της Φαίης με μοναδικό κριτήριο τις ιδέες και τις απόψεις της. Φυσικά τα ανθρωπόμορφα που ονομάζονται εισαγγελείς και δικαστές δεν θα μπορούσαν να μην εναρμονιστούν με τις οδηγίες των εργοδοτών τους. Μια συνάντηση σε πολυσύχναστο καφέ θα θεωρηθεί ύποπτη και τα αναρχικά έντυπα στο σπίτι της θα σφραγίσουν την ετυμηγορία. Φυσικά το «θράσος» της να χαρακτηρίσει τους φυλακισμένους αγωνιστές ως πολιτικούς κρατούμενους, θα επιβαρύνει τη θέση της. Γεγονός που δεν θα μας κάνει καθόλου εντύπωση. Τον τελευταίο χρόνο δεκάδες διώξεις και προφυλακίσεις έχουν βασιστεί στο «ειδεχθές έγκλημα» των συντροφικών σχέσεων και των πολιτικών φρονημάτων.\nΚράτος, μπάτσοι, δημοσιογράφοι και δικαστές είναι γνωστοί για τον απεχθή τους ρόλο. Ρόλος που προκύπτει από την ίδια τη φύση του συστήματος. Το γκλομπ, η παραπληροφόρηση και οι φυλακές ήταν πάντα τα εργαλεία της επιβολής τους. Και ιδίως τώρα που το σύστημά τους έχει φαλιρίσει.\nΌμως το πάγωμα που προσπαθούν να επιβάλλουν ταράζεται από τις συγκρούσεις των κατοίκων της Κερατέας, από τα οδοφράγματα στις απεργιακές πορείες. Οι 50 περίπου πολιτικοί κρατούμενοι και πόσοι άλλοι αξιοπρεπείς αγωνιστές μπορούν με τις φωνές τους να συντρίψουν τις σύγχρονες Βαστίλλες.\nΟι αγωνιστές που με θάρρος και συνέπεια ανέλαβαν την πολιτική ευθύνη των επιλογών τους, οι πολιτικοί κρατούμενοι- απεργοί πείνας που κατηγορούνται για τη συμμετοχή στη «Συνωμοσία Πυρήνων της Φωτιάς» και οι αλληλέγγυοι σε αυτούς κρατούμενοι (που έχουν προχωρήσει σε αποχή συσσιτίου) καθώς και η στάση των 300 μεταναστών απεργών πείνας, δείχνουν ότι τίποτα δεν τελείωσε.\nΟι αυτοοργανωμένες κινήσεις «δεν πληρώνω», οι λαϊκές συνελεύσεις σε γειτονιές, οι μαζικές συγκρούσεις και όλες οι δυναμικές κινήσεις ανυπακοής πέρα από τα θεσμικά όρια, δείχνουν ότι H ΜΕΡΑ ΜΑΣ ΘΑ ΕΡΘΕΙ.\nΑΜΕΣΗ ΑΠΕΛΕΥΘΕΡΩΣΗ ΣΤΗ ΦΑΙΗ ΜΑΓΕΡ\nathens indymedia α, β, γ\nNo Comments “Άμεση απελευθέρωση της Φαίης Μάγερ και όλων των πολιτικών κρατουμένων!”\nPrevious post Άιντα δε λα Φουέντε\nNext post ΓΙΑ ΠΟΙΑ ΔΗΜΟΚΡΑΤΙΑ ΜΙΛΑΜΕ;


Oscars Race 2014: Αναλύοντας τις τέσσερις κατηγορίες Ερμηνείας | CinemaNews.gr\nOscars Race 2014: Αναλύοντας τις τέσσερις κατηγορίες Ερμηνείας\nΜας χωρίζουν λίγες ώρες από την 86η απονομή των βραβείων Oscar. Η αλήθεια είναι ότι η φετινή Οσκαρική κούρσα έχει εξαιρετικά μεγάλο ενδιαφέρον για την κατηγορία της Καλύτερης ταινίας, αλλά σε ό,τι αφορά τις στις τέσσερις κατηγορίες ερμηνείας τα φαβορί ξεχώρισαν από νωρίς...\nΚαλύτερος Α' Ανδρικός Ρόλος:\n"All right, all right, all right". Ας μην κρυβόμαστε, φέτος είναι η χρονιά του Matthew McConaughey. Το σίγουρο είναι πως αυτός ο ηθοποιός πάλεψε πολύ τα τελευταία χρόνια για να απαλλαγεί από την εικόνα που είχαν χτίσει οι ως τώρα επιλογές του. Φέτος ειδικά έκανε το "τρία στα τρία": πέρα από τη συγκλονιστική του ερμηνεία στο «Dallas Buyers Club», είχε τραβήξει την προσοχή μας στο ανεξάρτητο «Mud» και έκλεψε την παράσταση με μόλις δύο σκηνές στο ξεκίνημα του «The Wolf Of Wall Street». Το κερασάκι στην τούρτα ακούει στο όνομα "True Detective": μια τηλεοπτική σειρά του ΗΒΟ, με τον McConaughey και τον Woody Harleson στους πρωταγωνιστικούς ρόλους. Η σειρά έκανε πρεμιέρα λίγο πριν την ανακοίνωση των υποψηφιοτήτων, απέκτησε φανατικό κοινό, συζητήθηκε και αποτέλεσε την καλύτερη διαφημιστική εκστρατεία για την υποψηφιότητα McConaughey. Παράλληλα στα πρόδρομα βραβεία ο Matthew McConaughey έβγαινε νικητής (Χρυσή Σφαίρα, Ένωση Ηθοποιών, Ένωση Κριτικών), χάνοντας μόνο το Bafta από τον Βρετανό Chiwetel Ejiofor που έπαιζε "εντός έδρας".\nΌμως ακόμα και μετά από όλα αυτά ο McConaughey δεν θεωρείται "κλειδωμένος" νικητής. Και οι λόγοι είναι δύο. Από τη μία ακόμα και φανατικοί του υποστηρικτές δεν μπορούν να το πιστέψουν (ή απλά δεν το ομολογούν για να μην το γκαντεμιάσουν). Από την άλλη στην πεντάδα των υποψηφίων υπάρχει ο Leonardo DiCaprio με την 4η του Οσκαρική υποψηφιότητα για το εξαιρετικό «The Wolf Of Wall Street». Μπορεί με βάση τα δεδομένα ο DiCaprio να μην έχει πιθανότητες νίκης, παρόλα αυτά είναι ο αντίπαλος που κανένας δεν θα πρέπει να υποτιμά. Βέβαια υπέρ του McConaughey λογικά θα παίξει ρόλο και η αίθηση ότι "δύσκολα θα ξαναβρεθεί υποψήφιος σύντομα, σε αντίθεση με τον Leo".\nΚαλύτερος Α' Γυναικείος Ρόλος:\nΘυμάστε πέρσι που ο Daniel Day-Lewis δεν υπήρχε περίπτωση να χάσει το Oscar για το «Lincoln»; Το ίδιο ακριβώς συμβαίνει φέτος με την Cate Blanchett για την ερμηνεία της στο «Blue Jasmine». Η Cate ήταν εξαιρετική στο ρόλο της Jasmine και έχει σαρώσει όλα τα πρόδρομα βραβεία. Από τις τέσσερις αντιπάλους της, οι τρεις έχουν τουλάχιστον ένα Oscar στο ενεργητικό τους (Streep, Dench, Bullock) και δεν έχουν κάνει ιδιαίτερη εκστρατεία. Πέμπτη της παρέας είναι η Amy Adams, η οποία ήταν η μόνη που είχε κάποιες -μαθηματικές- πιθανότητες στην αρχή της κούρσας. Τελικά όμως δεν φαίνεται να υπάρχει καμία απολύτως πιθανότητα ανατροπής στη συγκεκριμένη κατηγορία. Δεν θα παραξενευόμουν αν διέρρεε ότι η Cate Blanchett έχει ήδη αποστηθίσει τις καθιερωμένες ευχαριστίες.\nΚαλύτερος Β' Ανδρικός Ρόλος:\nΑν πριν μερικά χρόνια κάποιος ισχυρίζονταν ότι ο Jared Leto θα βρεθεί φαβορί χωρίς αντίπαλο για Oscar ερμηνείας, μάλλον θα γίνονταν αποδέκτης πειραγμάτων καθώς και χτυπημάτων κατανόησης στην πλάτη. Πέρα από την πλάκα όμως ας μην ξεχνάμε ότι ο Leto το διάστημα 1998 - 2003 βρέθηκε σε άκρως ενδιαφέρουσες ταινίες, από το «Requiem for a Dream» ως το «Panic Room» (και σε μικρότερους ρόλους στα «Thin Red Line», «American Psycho» και «Girl, Interrupted»). Φέτος, στο «Dallas Buyers Club» μπαίνει στο πετσί ενός απαιτητικού (θηλυκού) ρόλου για τις ανάγκες του οποίου μεταμορφώνεται σωματικά. Δεν αρκείται όμως στην εξωτερική του αλλαγή (η οποία πάντα δίνει "πόντους"), αλλά καταδύεται στην ψυχή της Rayon, ενός χαρακτήρα που πίσω από την εξωτερική υπερηφάνεια και σκληράδα, αναζητά την τρυφερότητα. Εάν ο Leto δεν υπήρχε στην πεντάδα των υποψηφιοτήτων, τότε τα φώτα μάλλον θα έπεφταν στον πρωτοεμφανιζόμενο Barkhad Abdi («Captain Phillips») που χωρίς να είναι επαγγελματίας ηθοποιός έπαιξε στα ίσια το ρόλο του Σομαλού πειρατή απέναντι στον Tom Hanks .\nΚαλύτερος Β' Γυναικείος Ρόλος:\nΚαι φτάνουμε στην πιο ενδιαφέρουσα από τις τέσσερις κατηγορίες, καθώς το φαβορί δεν είναι ακλόνητο. Το προβάδισμα έχει η Lupita Nyong'o για την ερμηνεία της στο «12 Years A Slave». Η 30χρονη ηθοποιός ήταν το φετινό ακατέργαστο διαμάντι που ανέδειξε η Οσκαρική κούρσα και έχει κερδίσει το βραβείο της Ένωσης Ηθοποιών αλλά και της Ένωσης Κριτικών. Παράλληλα η Nyong'o κερδίζει πόντους από το γεγονός ότι είναι η μόνη δυνατή υποψηφιότητα ερμηνείας από το «12 Years A Slave».\nΌμως σε όλη τη διάρκεια της Οσκαρικής κούρσας δεν έχουν σταματήσει οι αισιόδοξες προβλέψεις για την Jennifer Lawrence, και την ερμηνεία της στο «American Hustle». Η περσινή νικήτρια του Oscar A' Γυναικείου («Silver Linings Playbook») διαθέτει αναμφίβολα ένα πηγαίο "star quality". Και δεν υπερβάλλουμε αν πούμε ότι το Hollywood έχει βρει στο πρόσωπό της ένα σπάνιο ταλέντο που εκτός από υποκριτικές ικανότητες έχει και μια γνήσια προσωπικότητα που σε κερδίζει αστραπιαία. Στα υπέρ της Lawrence καταγράφεται το γεγονός ότι το «American Hustle» είναι crowdpleaser (εντελώς διαφορετικό πράγμα από αυτό που θα λέγαμε απλά "ευχάριστη ταινία") ενώ για την ερμηνεία της βραβεύτηκε με τη Χρυσή Σφαίρα, αλλά και με βραβείο Bafta. Η περσινή της νίκη είναι ανασταλτικός παράγοντας καθώς σίγουρα σε κάποια μέλη της Ακαδημίας θα φανεί υπερβολή μια 24χρονη να έχει στο ενεργητικό της δύο Oscar, και μάλιστα συνεχόμενες χρονιές.\nΌπως όλα δείχνουν λοιπόν αν σε κάποια από τις τέσσερις κατηγορίες ερμηνείας συμβεί "έκπληξη", θα είναι στην κατηγορία του Β' Γυναικείου ρόλου. Η αγωνία μας όμως δεν θα κρατήσει πολύ, αφού κατά το "έθιμο" η κατηγορία αυτή ανοίγει την βραδιά της απονομής.